**SIMONTORNYA VÁROS POLGÁRMESTERÉTŐL**

🖂 7081 Simontornya, Szent István király u. 1.

🕿 74/586-929 Fax: 74/586-922 E-mail: [simontornya@dielnet.hu](mailto:simontornya@dielnet.hu)

**E L Ő T E R J E S Z T É S**

Simontornya Város Önkormányzata Képviselő-testület 2025. február 24-i ülésének 8/3 napirendi pontja:

**Döntés a „Külterületi utak fejlesztése” tárgyú, KAP-RD43-1-25 kódszámú pályázat benyújtásáról**

Előadó: Torma József polgármester

Tisztelt Képviselő-testület!

A Képviselő-testület elé terjesztett felhívás alapjául a KAP ST RD43\_R02\_LOC\_73 kódszámú Vidéki infrastrukturális fejlesztés kistelepüléseken című beavatkozása szolgál.

A felhívás az alábbi célok megvalósulását kívánja elősegíteni:

A kisléptékű infrastruktúra fejlesztések hozzájárulnak a vidéki településeken élők életminőségének javításához, a vidék lakosságmegtartó képességének erősítéséhez. Az egyes települések peremvidékein élő lakosság számára kiemelt fontosságú a földrajzi mobilitás elősegítése, a munkába járás és a mindennapi élet megkönnyítése. Az alapvető infrastruktúrával való ellátottság elválaszthatatlan részét képezi a jó megközelíthetőség, ami közvetlenül járul hozzá a vidéki lakosság által igénybe vehető szolgáltatások biztos eléréséhez és az életminőség javulásához.

A pályázható összeg egyéni művelet esetén **150 millió forint**, a kérelem benyújtására 2025.03.05-től van lehetőség.

Az előterjesztés készítésekor a pontos összegeket még nem tudjuk, ezért azt szóban egészítem ki.

A fentieket figyelembe véve javaslom a pályázat előkészítését, beadását, illetve kérem a Képviselő-testületet, hogy támogassa a tervezett fejlesztést!

Határozati javaslat …………../2025.(II.24) számú KT határozathoz:

Simontornya Város Önkormányzatának Képviselő-testülete

* Megtárgyalta a „Külterületi utak fejlesztése” tárgyú, KAP-RD43-1-25 kódszámú pályázati felhívást
* Felhatalmazza a polgármestert a pályázat benyújtására, a pályázat lebonyolításával kapcsolatos eljárások lefolytatására, szerződések megkötésére.

Határidő: azonnal

Felelős: Torma József polgármester

Simontornya, 2025.február 24.

Torma József

polgármester