 **SIMONTORNYA VÁROS POLGÁRMESTERÉTŐL**

🖂 7081 Simontornya, Szent István király u. 1.

🕿 74/586-929 Fax: 74/586-922 E-mail: [simontornya@dielnet.hu](mailto:simontornya@dielnet.hu)

**ELŐTERJESZTÉS**

**Simontornya Város Önkormányzata Képviselő-testületének 2025. február 24-i ülésének 5. napirendi pontjához**

**Simontornya Város Önkormányzata és a Simontornyai Polgármesteri Hivatal 2025. évi összesített közbeszerzési tervének elfogadása, a közbeszerzési szabályzatának felülvizsgálata**

**Tisztelt Képviselő-testület!**

A közbeszerzésekről szóló 2015. évi CXLIII. törvény (továbbiakban: Kbt.) 42.§-a alapján a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) kell készíteni az adott évre tervezett közbeszerzésekről.

A közbeszerzési tervet a Képviselő-testület hagyja jóvá. Ezt az összesített tervet 5 évig meg kell őrizni. A közbeszerzési terv nyilvános.

A közbeszerzési tervet, valamint annak módosításait a terv, illetve annak módosításának elfogadását követően kötelező azokat közzétenni az Elektronikus Közbeszerzési Rendszerben (EKR). Amennyiben az EKR-ben való közzététel valamely okból nem lehetséges, a közzétételi kötelezettségnek a saját honlapon történő közzététellel lehet eleget tenni.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. A közbeszerzési tervben nem szereplő közbeszerzés vagy a tervben foglaltakhoz képest módosított közbeszerzésre vonatkozó eljárás is lefolytatható, ha előre nem látható ok, vagy egyéb változás merült fel.

A Simontornya Város Önkormányzatának Közbeszerzési szabályzatát a Képviselő-testület a 27/2020. (II.10.) KT határozatával fogadta el. A közbeszerzési szabályzattal egységes szerkezetben szerepel a Beszerzési szabályzat, melyet a képviselő-testület 2021-ben módosított a 126/2021.(X.25.) KT határozatával.

Simontornya Város Önkormányzatának Közbeszerzési szabályzatát felülvizsgálva, annak módosítását nem javaslom.

…../2025. (II.24.) KT határozat

Simontornya Város Önkormányzatának Képviselő-testülete a közbeszerzésekről szóló 2015. évi CXLIII. törvény 42.§ szerint Simontornya Város Önkormányzata és a Simontornyai Polgármesteri Hivatal 2025. évi közbeszerzési tervét a mellékletnek megfelelően elfogadja.

Határidő: 2025. március 31.

Felelős: Torma József polgármester

……/2025.(II.24.) KT határozat

Simontornya Város Önkormányzatának Képviselő-testülete a közbeszerzésekről szóló 2015. évi CXLIII. törvény 27.§ (1) bekezdése alapján a közbeszerzési szabályzatát felülvizsgálta és a szabályzatot helyben hagyja.

Határidő: 2025. március 31.

Felelős: Torma József polgármester

Simontornya, 2025. február 7.

Torma József

polgármester