 **SIMONTORNYA VÁROS POLGÁRMESTERÉTŐL**

🖂 7081 Simontornya, Szent István király u. 1.

🕿 74/586-929 Fax: 74/586-922 E-mail: [simontornya@dielnet.hu](mailto:simontornya@dielnet.hu)

**ELŐTERJESZTÉS**

**Simontornya Város Önkormányzata Képviselő-testületének 2025. február 24-i ülésének 6. napirendi pontjához**

**Javaslat a polgármester 2025. évi szabadságtervének jóváhagyására**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (továbbiakban: Kttv.) rendelkezik többek között a polgármester szabadságával kapcsolatos jogi szabályozásról is, melynek értelmében:

„225/C. § (1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”

A Kttv. alapján a polgármestert 25 munkanap alapszabadság és 14 munkanap pótszabadság illeti meg teljes naptári évre.

A nyilvántartás alapján 2024. évről áthozandó szabadság 10 munkanap. A szabadság ütemezést időarányosan 2025.01.01. és 2025.12.31. között megállapított 49 munkanap szabadság tekintetében kell jóváhagyni.

Határozati javaslat

1. Simontornya Város Önkormányzatának Képviselő-testülete megállapítja, hogy a közszolgálati tisztviselőkről szóló 2011. évi CXCIX. törvény (továbbiakban: Kttv.) 225/C. § (1) és (3) bekezdésében foglaltak alapján Torma József polgármester:
2. 2024. évben járó 39 munkanap szabadságból 29 munkanap szabadságot vett igénybe, a ki nem vett szabadság mértéke 10 munkanap.
3. 2025. évben 39 munkanap szabadságra jogosult az alábbiak szerint:

|  |  |
| --- | --- |
| Alapszabadság/év (2025.01.01.-2025.12.31.) | 25 munkanap |
| Pótszabadság/év (2025.01.01.-2025.12.31.) | 114 munkanap |

1. Simontornya Város Önkormányzatának Képviselő-testülete az 1. pontban megállapított 49 munkanap szabadság ütemezését a határozat melléklete szerint jóváhagyja.
2. Simontornya Város Önkormányzatának Képviselő-testülete felkéri a jegyzőt arra, hogy Simontornya Város Polgármestere részére a jelen határozat 1. pontja szerint a 2024. évre vonatkozó szabadság értesítőt adja ki és a Kttv. 225/C. § (3) bekezdése, valamint a Kttv. 225/J. § (3) bekezdése alapján a nyilvántartás naprakész vezetéséről gondoskodjon.

Határidő: azonnal, a 3. pont tekintetében folyamatos

Felelős: Kovács Lászlóné dr. Molnár Brigitta jegyző

Simontornya, 2025. február 8.

Torma József

polgármester