**KÖZBESZERZÉSI SZABÁLYZAT**

egyedi szabályzatokkal egységes szerkezetben

Simontornya Városi Önkormányzat Képviselő-testülete a közbeszerzésekről szóló 2015. évi CXLIII. törvény (továbbiakban: Kbt.) 27. § (1) bekezdése alapján – a Kbt. céljainak biztosítása, alapelveinek és rendelkezéseinek maradéktalan érvényesülése érdekében, valamint az elektronikus közbeszerzés részletes szabályairól szóló 424/2017. (XII. 19.) Korm. rendeletben (a továbbiakban: EKR rendelet) foglalt kötelezettsége teljesítése érdekében – Simontornya Városi Önkormányzata, mint ajánlatkérő (továbbiakban: ajánlatkérő) közbeszerzési eljárásai előkészítésének, lefolytatásának, azok belső ellenőrzésének felelősségi rendjére, a nevében eljáró, illetve az eljárásba bevont személyek, valamint szervezetek felelősségi körére és a közbeszerzési eljárásai dokumentálási rendjére az alábbi szabályzatot alkotja:

Első Rész

EKR-rel kapcsolatos rendelkezések

1./ Az EKR használatához a rendszerben az arra jogosult személy részéről történő regisztráció szükséges. A regisztráció egységes, ugyanazon természetes személy, vagy jogi személy egy regisztrációval rendelkezhet. A Kbt. 27.§ (1) bekezdése szerint az ajánlatkérőnek a közbeszerzési szabályzatban meg kell határoznia az ajánlatkérő nevében eljáró, az EKR-ben történő regisztrációra jogosultak körét, valamint az ajánlatkérő nevében az EKR alkalmazására vonatkozó jogosultságok gyakorlásának rendjét.

2./ Az Önkormányzat, mint ajánlatkérő EKR-ben történő regisztrációjával az alábbi személy(ek) rendelkeznek superuseri jogosultsággal:

Torma József polgármester

Kovács Lászlóné dr. Molnár Brigitta jegyző

3./ Az EKR-ben az Önkormányzat, mint ajánlatkérő nevében történő alkalmazásával az alábbi személy(ek) rendelkeznek eljárással kapcsolatos jogosultsággal:

Kovács Lászlóné dr. Molnár Brigitta jegyző

4./ Az EKR-ben az Önkormányzat, mint ajánlatkérő nevében hozzáférési jogosultsággal – további személyeknek történő – adásával kapcsolatban, az alábbi személyek rendelkeznek jogosultsággal:

Kovács Lászlóné dr. Molnár Brigitta jegyző

5./ A superuser jogosult az eljárásban közreműködő felelős akkreditált közbeszerzési szaktanácsadót az EKR-ben a szervezethez elektronikusan hozzárendelni. A superuser jogosult betekintési a jogosultságot biztosítani az eljárás előkészítésében részt vevő személyek részére. A közbeszerzési eljárás dokumentumainak EKR-ban történő megtekintésére az Önkormányzat dolgozói jogosultak. A betekintésre jogosult személyek nem jogosultak a közbeszerzési eljárások dokumentumainak szerkesztésére.

**Általános rendelkezések**

1. Az ajánlatkérő a Kbt. 5. § (1) bekezdésének c) pontja alapján a Kbt. személyi hatálya alá tartozó ajánlatkérő.

2. Az ajánlatkérő a meghatározott értékhatárokat elérő értékű közbeszerzési szerződés, illetve építési vagy szolgáltatási koncesszió megkötése érdekében a Kbt. szerinti közbeszerzési vagy koncessziós beszerzési eljárást köteles lefolytatni.

3. A közbeszerzési szerződés megkötésére közbeszerzési eljárást, építési vagy szolgáltatási koncesszió megkötésére koncessziós beszerzési eljárást kell lefolytatni. Jelen szabályzatban alkalmazásában közbeszerzési eljárás alatt a koncessziós beszerzési eljárásokat is érteni kell, kivéve, ahol e szabályzat kifejezetten eltérően rendelkezik.

4. Az ajánlatkérő a közbeszerzési eljárásai előkészítése és lefolytatása során a Kbt., a vonatkozó egyéb jogszabályok – köztük az Önkormányzat éves költségvetési rendelete –, és a jelen szabályzat szerint jár el.

5. Amennyiben az ajánlatkérő beszerzése nem a Kbt. hatálya alá tartozik, úgy a szabályzat 8. melléklete szerint jár el.

6. A közbeszerzési eljárás előkészítése, a felhívás és a közbeszerzési dokumentumok elkészítése, valamint az ajánlatok értékelése során és az eljárás más szakaszában az ajánlatkérő nevében eljáró, illetve az eljárásba bevont személyeknek és szervezeteknek együttesen rendelkezniük kell a közbeszerzés tárgya szerinti szakmai, közbeszerzési, jogi és pénzügyi szakértelemmel. A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az ötszázmillió forintot meghaladó értékű közbeszerzési eljárásba az ajánlatkérő köteles felelős akkreditált közbeszerzési szaktanácsadót bevonni.

7. A közbeszerzési eljárásban az összeférhetetlenség szabályai a Kbt. 25. §-a és a vonatkozó egyéb jogszabályok – különösen az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015.(X.30.) Korm. rendelet – szerintiek. Az ajánlatkérő nevében eljáró és az ajánlatkérő által az eljárással vagy annak előkészítésével kapcsolatos tevékenységbe bevont személy vagy szervezet írásban köteles nyilatkozni arról, hogy vele szemben fennáll-e a Kbt. és a vonatkozó egyéb jogszabályok szerinti összeférhetetlenség.

8. A közbeszerzési eljárásban az ajánlatkérő nevében eljáró, illetve az eljárásba bevont személyek, szervezetek megnevezése, feladatuk rövid leírása:

A. Simontornya Város Önkormányzat Képviselő-testületének (továbbiakban: képviselőtestület) feladata rövid leírása: közbeszerzési eljárás előkészítése, lefolytatása során döntéshozatal a szabályzat szerint

B. Simontornya Város Polgármestere (továbbiakban: polgármester) feladata rövid leírása: közbeszerzési eljárás előkészítése, lefolytatása során az eljárási cselekményekben az ajánlatkérő nevében eljár a szabályzat szerint, és döntéshozatal a szabályzat szerint

C. Bírálóbizottság: Az ajánlatkérő a Kbt. 27. § (3) bekezdésben meghatározott szakértelemmel együttesen rendelkező, legalább háromtagú bírálóbizottságot köteles létrehozni a Kbt. 27. § (4) bekezdésében meghatározott feladat ellátására. A bírálóbizottság feladata: az ajánlatoknak (részvételi jelentkezéseknek) – szükség esetén a hiánypótlás, felvilágosítás vagy indokolás [71-72. §] megadását követő – Kbt. szerinti elbírálása és értékelése. A bírálóbizottság írásbeli szakvéleményt és döntési javaslatot készít az eljárást lezáró döntést meghozó testület részére. A bírálóbizottsági munkáról jegyzőkönyvet kell készíteni, amelynek - amennyiben az ajánlatkérő alkalmaz ilyet - részét képezhetik a tagok indokolással ellátott bírálati lapjai. A bírálóbizottságot közbeszerzési eljárásonként, az eljárás megindításakor hozza létre a jegyző javaslatára a polgármester, a bizottsági tagok megbízásában egyértelműen meghatározva a bizottsági tag által biztosított szakértelmet.

D. Simontornya Város Jegyzője (továbbiakban: jegyző)

Feladata rövid leírása: közbeszerzési eljárás előkészítése, lefolytatása során az eljárási cselekményekben az ajánlatkérő nevében eljár a szabályzat szerint

E. Közbeszerzési csoport:

Tagjai és feladata rövid leírása: a közbeszerzési eljárások előkészítésére és lefolytatására az ajánlatkérő által közbeszerzési eljárásonként létrehozott munkacsoport, tagjait a jegyző javaslatára a polgármester jelöli ki írásban a Polgármesteri Hivatal köztisztviselői közül, a kijelölésben meghatározva a személy által biztosítandó, a Kbt. 27. § (3) bekezdésében előírt szakértelmet. Feladata: közbeszerzési eljárás előkészítése, lefolytatása.

F. Külső szakértő:

A Kbt. 27. § (3) bekezdésében előírt szakértelem biztosítása érdekében a közbeszerzési csoport feladatainak részben vagy egészben történő ellátására az ajánlatkérő által polgári jogi jogviszony keretében bevont személy, vagy szervezet (továbbiakban: külső szakértő). A közbeszerzési szakértelem biztosítására külső szakértőként a Kbt. 27. § (3) bekezdésében írt esetekben felelős akkreditált közbeszerzési szaktanácsadó bevonása kötelező, de egyéb nem kötelező esetben is bevonható. A külső szakértő által biztosított szakértelmet, továbbá a közbeszerzési eljárásban ellátandó feladatok tételes meghatározását és azzal összefüggésben a külső szakértő felelősségének szabályait írásban rögzíteni kell.

G. Felelős akkreditált közbeszerzési szaktanácsadó:

A részben vagy egészben európai uniós forrásból megvalósuló, valamint árubeszerzés és szolgáltatás megrendelése esetén az uniós értékhatárt meghaladó, építési beruházás esetén az hétszázmillió forintot meghaladó értékű közbeszerzési eljárásba az ajánlatkérő köteles felelős akkreditált közbeszerzési szaktanácsadót bevonni a Kbt. 27. § (3) bekezdése alapján. A felelős akkreditált közbeszerzési szaktanácsadó tevékenysége körében aláírásával és az előzetes regisztráció során kapott lajstromszámát feltüntető pecséttel ellenjegyzi a közbeszerzési eljárás során keletkezett alábbi dokumentumokat:

* a közbeszerzési eljárást megindító felhívást és a közbeszerzési dokumentumokat;
* a bontási jegyzőkönyve(ke)t;
* az összegezést.

A felelős akkreditált közbeszerzési szaktanácsadó az ellenjegyzésével igazolja a közbeszerzési eljárásban történő személyes részvételét, továbbá felelősséget vállal az eljárás szakszerűségéért és a közbeszerzésekre vonatkozó jogszabályoknak való megfelelőségéért

H. Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 4. § (1) bekezdése alapján építési beruházás esetén a Kbt. 27. § (3)-(4) bekezdése alkalmazásában a beszerzés tárgya szerinti szakértelemnek az építési beruházás tárgyában az adott szakterületen szerzett szakirányú felsőfokú végzettség fogadható el. A Kormányrendelet 4. § (2) bekezdése alapján az ajánlatkérő nevében eljáró, illetve az eljárásba bevont szervezet akkor tesz eleget az (1) bekezdés szerinti követelménynek, ha a tevékenységében személyesen közreműködő tagjai, munkavállalói, illetve a szervezettel kötött tartós polgári jogi szerződés alapján a szervezet javára tevékenykedők között legalább egy olyan személy van, aki az (1) bekezdés szerinti szakértelemmel rendelkezik, és ez a személy a közbeszerzési eljárásban az ajánlatkérő oldalán részt vesz.

I. Belső ellenőr: Az ajánlatkérő közbeszerzési eljárásai belső ellenőrzésében részt vevő, az ajánlatkérő nevében eljáró, illetve az eljárásba bevont személyekre, szervezetekre vonatkozó rendelkezéseket a szabályzat Második Rész III. pontja tartalmazza. A felsorolt személyek, szervezetek közbeszerzési eljárásban ellátandó feladatait és az azokért való felelősség szabályait a szabályzat rögzíti.

9. Az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében név szerinti szavazást kell alkalmazni.

10. A közbeszerzési eljárások értékhatárait a Kbt. 15.§ (5) bekezdése szerint a Közbeszerzési Hatóság minden év elején közzéteszi a honlapján.

**Második Rész**

1. **Az ajánlatkérő közbeszerzési eljárásai előkészítésének felelősségi rendje**

1. A közbeszerzési eljárás előkészítése a Kbt. 3. § 22. pontjában meghatározott tevékenység, amely a közbeszerzési eljárás megkezdéséig tart.

2. A közbeszerzési tervben nem szereplő, de a Kbt. hatálya alá tartozó tárgyú és értékű beszerzés megvalósítására vonatkozó közbeszerzési eljárás esetében a közbeszerzési eljárás előkészítését jelenti a közbeszerzés tárgyának és értékének meghatározása, a Kbt. szerinti közbeszerzési eljárási rend (Kbt. Második Rész, Harmadik Rész vagy Negyedik Rész alkalmazása) és a lefolytatandó eljárás fajtájának kiválasztása is.

3. Az ajánlatkérő közbeszerzési eljárásai előkészítését a közbeszerzési csoport végzi, munkájában külső szakértő – különösen felelős akkreditált közbeszerzési szaktanácsadó – részt vehet, illetve a Kbt. szerinti kötelező esetekben részt vesz.

4. A közbeszerzési csoport felel a közbeszerzési eljárás szakszerű és jogszerű előkészítéséért, felelős akkreditált közbeszerzési szaktanácsadó részvétele esetén a szaktanácsadó tevékenysége és felelőssége a szabályzat G. pontja szerinti.

5. A közbeszerzési eljárás előkészítése során az eljárási cselekményekben – a szabályzat Második Rész I.6. pontjában felsoroltakra vonatkozó döntéshozatalt kivéve – az ajánlatkérő nevében a polgármester jár el, illetve az ajánlatkérő által a külső szakértőnek adott megbízás erre kiterjedhet. A közbeszerzési eljárás előkészítése során az eljárási cselekmények különösen: a Kbt. 3. § 22. pontjában írt cselekmények.

**6. Döntéshozatal a közbeszerzési eljárás előkészítése során:** A közbeszerzési eljárás előkészítése során a közbeszerzési eljárást megindító vagy meghirdető felhívás, több szakaszból álló eljárásban az ajánlattételi felhívás (közvetlen részvételi felhívás), továbbá a közbeszerzési dokumentumok jóváhagyása, hirdetmény nélküli eljárás esetében a meghívandó ajánlattevő(k) körének, továbbá a Kbt. 112. § (1) bekezdés a) pontjának alkalmazása esetében (Kbt. 117. §) az önálló eljárási szabályok jóváhagyása, koncessziós beszerzési eljárás esetén annak szabadon kialakított szabályozása (Kbt. 118. § (3) bekezdés) vonatkozásában a döntéshozatalra a szabályzat **Második Rész VI.1. pontja szerint kerül sor.**

1. **Az ajánlatkérő közbeszerzési eljárásai lefolytatásának felelősségi rendje**

1. A közbeszerzési eljárás lefolytatása a közbeszerzési eljárás megkezdésétől (Kbt. 3. § 23. pont) indul és az eljárás eredményéről tájékoztató közzétételével zárul [Kbt. 37. § (2)].

2. Az ajánlatkérő közbeszerzési eljárásai lefolytatását a közbeszerzési csoport végzi, azzal, hogy a tevékenysége magában foglalja a Kbt. szerinti előzetes vitarendezésben és jogorvoslati eljárásban szükséges ajánlatkérői cselekményeket is. A közbeszerzési csoport munkájában külső szakértő – különösen felelős akkreditált közbeszerzési szaktanácsadó – részt vehet, illetve a Kbt. szerinti kötelező esetekben részt vesz.

3. A közbeszerzési csoport felel a közbeszerzési eljárás szakszerű és jogszerű lefolytatásáért. Felelős akkreditált közbeszerzési szaktanácsadó részvétele esetén a szaktanácsadó tevékenysége és felelőssége a szabályzat G. pontja szerinti.

4. Közbeszerzési eljárás lefolytatása során az eljárási cselekmények különösen:

a) Eljárást megindító felhívás EKR-ben való megküldése ajánlattevő(k) részére

b) Amennyiben alkalmazandó, a Közbeszerzési Döntőbizottság Kbt. 103. §-a szerinti tájékoztatása

c) Közbeszerzési dokumentumok rendelkezésre állásának biztosítása és rendelkezésre bocsátása

d) A közbeszerzési eljárást megindító felhívás módosítására, több szakaszból álló eljárásban az ajánlattételi felhívás (közvetlenül megküldött részvételi felhívás esetén a részvételi felhívás) módosítására, továbbá a közbeszerzési dokumentumok módosítására vonatkozó javaslattétel a döntéshozó felé, továbbá a közbeszerzési eljárást megindító felhívás visszavonására, több szakaszból álló eljárásban az ajánlattételi felhívás visszavonására vonatkozó javaslat a döntéshozó felé, a döntéshozatalt követően azok közzététele az EKR rendszerben az ajánlattevő (részvételre jelentkező) részére

e) Kiegészítő tájékoztatás megadása

f) Ajánlatok / részvétel jelentkezések felbontása az EKR rendszerben történik

g) Tárgyalásos eljárásban a tárgyalás(ok) lebonyolítása

h) Ajánlatok / részvételi jelentkezések előértékelése azok bírálatához és értékeléséhez

i) Hiánypótlás, felvilágosítás kérése az ajánlattevő(k)től/részvételre jelentkező(k)től

j) Ajánlatokban előforduló számítási hiba javítására történő felszólítás kiküldése az EKR-en keresztül Ajánlattevők részére

k) Kbt. 72. § szerinti adatok, indokolás kérése

l) Bírálóbizottság üléseinek dokumentálása, ajánlatkérő eljárást lezáró döntéseinek előkészítése

m) Összegezés előkészítése a döntéshozó számára

n) Tájékoztatás az ajánlatkérő döntéseiről

o) Előzetes vitarendezéssel, jogorvoslattal összefüggő eljárási cselekmények

p) Tájékoztató hirdetmények összeállítása és közzétételre történő feladása

5. A közbeszerzési eljárás lefolytatása során az eljárási cselekményekben – a szabályzat Második Rész II.7. pontjában felsoroltakra vonatkozó döntéshozatalt kivéve – az ajánlatkérő nevében a polgármester jár el, illetve az ajánlatkérő által a külső szakértőnek adott megbízás erre kiterjedhet. Tárgyalásos közbeszerzési eljárás esetén a tárgyalásokban ajánlatkérő nevében a polgármester jár el, illetve az ajánlatkérő által a külső szakértőnek adott megbízás erre kiterjedhet.

6. Amennyiben a közbeszerzési eljárással kapcsolatban jogorvoslati eljárás indul, arról a polgármester a tudomásszerzést követő első képviselő-testületi ülésen köteles tájékoztatást adni.

7. **Döntéshozatal a közbeszerzési eljárás lefolytatása során, a Kbt. 27. § (4) bekezdésében írt bírálóbizottsági tevékenység, továbbá az eljárást lezáró döntés (részvételi szakasz eredményére vonatkozó döntés) meghozatala:** A közbeszerzési eljárás lefolytatása során aközbeszerzési eljárást megindító felhívás módosítására, több szakaszból álló eljárásban azajánlattételi felhívás (közvetlenül megküldött részvételi felhívás esetén a részvételi felhívás)módosítására, továbbá a közbeszerzési dokumentumok módosítására vonatkozó döntésmeghozatala, továbbá a közbeszerzési eljárást megindító felhívás visszavonására, többszakaszból álló eljárásban az ajánlattételi felhívás visszavonására, a közbeszerzési eljárásban beérkezett részvételi jelentkezések elbírálása,valamint a Kbt. 27. § (4) bekezdésében írt bírálóbizottsági tevékenység, továbbá az eljárástlezáró döntés (részvételi szakasz eredményére vonatkozó döntés) meghozatala a szabályzat **Második Rész VI.2., VI.3., VI.4. pontja szerint történik.**

**III. Az ajánlatkérő közbeszerzési eljárásai belső ellenőrzésének felelősségi rendje**

1. Az ajánlatkérő közbeszerzési eljárásainak belső ellenőrzésére (továbbiakban: ellenőrzés) naptári évenként kerül sor.

2. Az ajánlatkérő közbeszerzési eljárásainak ellenőrzéséről a Polgármesteri Hivatal belső ellenőre gondoskodik a képviselő-testület által jóváhagyott belső ellenőrzési terv alapján. Az ellenőrzés kiterjed az eljárás szabályszerűségére, az elbírálás szempontjainak kiválasztására, és azok érvényesítésére, valamint a szerződés megkötésére, módosítására és teljesítésére.

3. Az ellenőrzés elvégzésével az ajánlatkérő – a szabályzat Első Része 7. F. pontjának megfelelő alkalmazásával – külső szakértőt is megbízhat. Külső szakértő olyan közbeszerzési eljárás ellenőrzésével, amelynek előkészítésében vagy lefolytatásában részt vett, nem bízható meg.

4. A belső ellenőrzési tervben nem szereplő közbeszerzéseket a belső ellenőr a szabályzat 7. mellékletét képező belső ellenőrzési lap alapján vizsgálja, az ellenőrzési tervben szereplő közbeszerzésekről pedig jelentést készít.

5. A belső ellenőrzés elvégzéséért a jegyző felel.

6. A belső ellenőrzést az ellenőrzési terv szerint kell elvégezni. Az ellenőrzésekről az ellenőrzés befejezésének napját követő 8 napon belül a belső ellenőr – a jegyzővel közösen – jelentést készít. Amennyiben a belső ellenőr az ellenőrzés tárgyát képező közbeszerzési eljárások előkészítése vagy lefolytatása tekintetében a Kbt-vel, vagy egyéb jogszabállyal ellentétes körülményt észlel, úgy a szükséges jogorvoslati intézkedésre is javaslatot tesz a jelentésben. A jelentés elkészültét követően a jegyző haladéktalanul megküldi azt a polgármesternek, aki a jelentést a soron következő képviselő-testületi ülésre beterjeszti.

**IV. Az ajánlatkérő közbeszerzési eljárásai dokumentálási rendje**

1. Az ajánlatkérő a közbeszerzési eljárásait a Kbt. 46-47. §-ai szerint köteles dokumentálni.

2. Az eljárás előkészítésének és lefolytatásának Kbt. szerinti dokumentálásáért a közbeszerzési csoport felel.

3. Közbeszerzési eljárás belső ellenőrzése: A jegyző felel a közbeszerzési eljárás belső ellenőrzésének dokumentálásáért.

4. A közbeszerzési szerződések teljesítése során a közpénzekkel való felelős gazdálkodás elvének érvényesítése érdekében a Kbt. 142. §-ában írt dokumentálásért a közbeszerzési csoport felel.

**V. Az ajánlatkérő nevében eljáró, illetőleg az eljárásba bevont személyek, illetőleg szervezetek felelőssége**

1. A szabályzatban meghatározott feladatok szakszerű és jogszerű ellátásáért, az eljárás során tett bármely javaslat jogszerűségéért, továbbá a döntésekért a szabályzat szerint a feladatot ellátni köteles személy / külső szakértő / illetve a döntéshozó a felelős, amennyiben a feladatot egy szervezet köteles ellátni, annak vezetője felelős.

2. A külső szakértő felelőssége az ajánlatkérő és a külső szakértő között fennálló polgári jogi jogviszonyban alkalmazandó szabályok szerinti.

**VI. Az ajánlatkérő közbeszerzési eljárásai során hozott döntésekért felelős személy, személyek, testületek**

**VI.1. Közbeszerzési eljárás előkészítése során hozott döntések:**

A közbeszerzési eljárás előkészítése során

- a közbeszerzési eljárást megindító vagy meghirdető felhívást,

- több szakaszból álló eljárásban az ajánlattételi felhívást (közvetlen részvételi felhívást), hirdetmény nélküli eljárás esetében a meghívandó ajánlattevő(k) körét,

- a Kbt. 112. § (1) bekezdés a) pontjának alkalmazása esetében (Kbt. 117. §) az önálló eljárási szabályokat,

- koncessziós beszerzési eljárás esetén annak szabadon kialakított szabályozását (Kbt. 118. § (3) bekezdés)

az összes közbeszerzés esetében a döntéshozó a képviselőtestület,

b) a Kbt. Harmadik rész (uniós értékhatár alatti, egyben a nemzeti értékhatárt elérő, vagy meghaladó eljárások) hatálya alá tartozó eljárások esetében a polgármester hagyja jóvá.

A közbeszerzési eljárás előkészítése során

- a közbeszerzési dokumentumokat

a polgármester hagyja jóvá.

**VI.2. Közbeszerzési eljárás lefolytatása során hozott döntések:**

A közbeszerzési eljárás lefolytatása során

- a közbeszerzési eljárást megindító vagy meghirdető felhívás,

- több szakaszból álló eljárásban az ajánlattételi felhívás (közvetlen részvételi felhívás), módosításáról, visszavonásáról,

a) a Kbt. Második Rész (uniós értékhatári elérő, vagy meghaladó értékű közbeszerzések) és a Negyedik rész (koncessziós beszerzési eljárások) hatálya alá tartozó eljárások esetében a képviselőtestület,

b) a Kbt. Harmadik rész (uniós értékhatár alatti, egyben a nemzeti értékhatárt elérő, vagy meghaladó eljárások) hatálya alá tartozó eljárások esetében a polgármester dönt. A közbeszerzési eljárás lefolytatása során a közbeszerzési dokumentumok módosításáról a polgármester dönt.

**VI.3. A közbeszerzési eljárásban beérkezett részvételi jelentkezések, valamint az ajánlatok Kbt. 27. § (4) bekezdése szerinti bírálata és értékelése:**

A közbeszerzési eljárásban beérkezett részvételi jelentkezések valamint az ajánlatok Kbt. 27. § (4)bekezdése szerinti bírálatát és értékelését a Bírálóbizottság végzi.

**VI.4. A közbeszerzési eljárást lezáró döntések:**

A közbeszerzési eljárást lezáró döntést, továbbá több szakaszból álló eljárás esetén a részvételi szakaszt lezáró döntést

a) a Kbt. Második Rész (uniós értékhatári elérő, vagy meghaladó értékű közbeszerzések), a Kbt. Harmadik rész (uniós értékhatár alatti, egyben a nemzeti értékhatárt elérő, vagy meghaladó eljárások) és a Negyedik rész (koncessziós beszerzési eljárások) hatálya alá tartozó eljárások esetében a képviselőtestület név szerinti szavazással,

Tárgyalásos eljárás alkalmazása esetén az ajánlati kötöttséget nem eredményező első ajánlat (Kbt. 89. § a) pont) bírálata alapján az ajánlat érvénytelenné nyilvánítására vonatkozó döntést a polgármester hozza meg.

**VI. 5. Az ajánlatkérő közbeszerzési eljárásai belső ellenőrzése során hozott döntések:**

A jelentés elfogadásáról, továbbá a jelentésben esetlegesen javasolt jogorvoslati intézkedésre vonatkozó intézkedés meghozataláról a képviselőtestület dönt.

**Harmadik Rész**

**Egyéb rendelkezések**

1. A Kbt. 29. § (1)-(2), 30. §, 32. § alkalmazásáról a polgármester előterjesztésére a képviselőtestület dönt, meghatározva egyúttal a hivatkozott rendelkezések szerinti közbeszerzési eljárás előkészítésének, lefolytatásának, azok belső ellenőrzésének felelősségi rendjét, a nevében eljáró, illetve az eljárásba bevont személyek, valamint szervezetek felelősségi körérét.

2. A Kbt. 42. § (1) bekezdése szerinti közbeszerzési tervet – felmerülése setén a Kbt. 42. § (3) bekezdése szerinti módosítását – a jegyző készíti elő, melyet a polgármester előterjesztésére a képviselőtestület hagy jóvá. A közbeszerzési terv elkészítésébe, illetve módosításának elkészítésébe külső szakértő bevonható. A közbeszerzési terv elkészítése előtt közbeszerzési eljárás előkészítése és lefolytatása csak a képviselőtestület előzetes jóváhagyása után indítható, a képviselőtestület jóváhagyását követően az eljárás előkészítése, lefolytatása és az eljárásban történő döntéshozatal a szabályzat vonatkozó rendelkezései alapján történik; az ilyen eljárást a Kbt. 43. § (2) bekezdése alapján a közbeszerzési tervben szintén megfelelően szerepeltetni kell.

3. Közzététel, adatszolgáltatás, nyilvánosság: A Kbt. 37. § szerinti hirdetmény útján történő közzététel – alkalmazása esetén a 38. § szerinti előzetes tájékoztató hirdetmény útján történő közzététele –, a közbeszerzési dokumentumok 39. §szerinti hozzáférhetővé tétele, továbbá a 43. § (1) bekezdése szerinti közzététel a közbeszerzési csoport feladata, melynek teljesítésébe külső szakértő bevonható.

**Negyedik Rész**

**Hatályba léptető és záró rendelkezések**

1. Jelen szabályzat 2020. március 1. napján lép hatályba. Rendelkezéseit valamennyi, a hatályba lépését követően megkezdett közbeszerzési eljárásban kell alkalmazni. E szabályzatban nem szabályozott feladatok, kérdések esetén a Kbt. előírásai az irányadóak.

2. Jelen szabályzat elfogadásával a 24/2016.(III.21.) határozattal jóváhagyott Közbeszerzési Szabályzat hatályát veszti.

Simontornya, 2020. február 10.

………………………………………... ………………..……………………………..

**Torma József Kovács Lászlóné dr. Molnár Brigitta**

**polgármester jegyző**

**A szabályzat mellékletei:**

1. Megbízás Közbeszerzési Csoport tagja részére

2. Megbízás Bírálóbizottság tagja részére

3. Összeférhetetlenségi nyilatkozat

4. Bírálóbizottsági jegyzőkönyv

5. Bírálóbizottsági jelenléti ív

6. Eljárást lezáró döntés

7. Belső ellenőrzési lap

8. Kbt. hatálya alá nem tartozó beszerzésekre vonatkozó Beszerzési Szabályzat

**A …../2020.(II. 10.) határozat 1. melléklete:**

**Megbízás Közbeszerzési Csoport tagja részére**

**Simontornya Város Polgármesterétől**

**-----------------------------------------------**

…………………../20.

Simontornya Városi Önkormányzata

Közbeszerzési Szabályzatának Első Rész 8. E. pontjában foglaltak alapján a(z)

Simontornya Városi Önkormányzata, mint ajánlatkérő részéről a közbeszerzésekről szóló 2015. évi CXLIII. törvény rendelkezései szerint lefolytatásra kerülő

……………………………………………………………………………………….

tárgyú

árubeszerzés vagy szolgáltatás vagy építési beruházás beszerzésére vonatkozó közbeszerzési

eljárásban vagy

építési koncesszió / szolgáltatási koncesszió beszerzésére vonatkozó koncessziós beszerzési eljárásban **a közbeszerzési csoport tagjaként** a Közbeszerzési Szabályzatban foglalt feladatok ellátására az alábbi személyt jelölöm ki Simontornya Város Jegyzőjének javaslata alapján:

……………………………………………………-t(név)

……………………………………………………(lakcíme)

*A kijelölt személy által biztosítandó szakértelem:*

* közbeszerzés tárgya szerinti
* közbeszerzési
* jogi
* pénzügyi.

Dátum

……………………………………….

Torma József

polgármester

Alulírott ………………………………………….. (név) ……………………………………………………(lakcím) a fenti kijelölést elfogadom, egyben nyilatkozom, hogy a Kbt. 25. §-a szerinti összeférhetetlenség személyemmel szemben nem áll fenn.

Dátum

…………………………………………

aláírás

**A …./2020.(II.10.) határozat 2. melléklete:**

**Megbízás Bírálóbizottság tagja részére**

**Simontornya Város Polgármesterétől**

**-----------------------------------------------**

…………………../20.

Simontornya Városi Önkormányzata

Közbeszerzési Szabályzatának Első Rész 8.C. pontjában foglaltak alapján a(z)

Simontornya Városi Önkormányzat, mint ajánlatkérő részéről a közbeszerzésekről szóló 2015. évi CXLIII. törvény rendelkezései szerint lefolytatásra kerülő

……………………………………………………………………………………….

tárgyú

árubeszerzés vagy szolgáltatás vagy építési beruházás beszerzésére vonatkozó közbeszerzési eljárásban

vagy

építési koncesszió / szolgáltatási koncesszió beszerzésére vonatkozó koncessziós beszerzési eljárásban **a bírálóbizottság tagjaként** a Közbeszerzési Szabályzatban foglalt feladatok ellátására az alábbi személyt jelölöm ki Simontornya Város Jegyzőjének javaslata alapján:

……………………………………………………-t(név)

……………………………………………………(lakcíme)

*A kijelölt személy által biztosítandó szakértelem:*

* közbeszerzés tárgya szerinti
* közbeszerzési
* jogi
* pénzügyi.

Dátum

……………………………………….

Torma József

polgármester

Alulírott ………………………………………….. (név) ……………………………………………………(lakcím) a fenti kijelölést elfogadom, egyben nyilatkozom, hogy a Kbt. 25. §-a szerinti összeférhetetlenség személyemmel szemben nem áll fenn.

Dátum

…………………………………………

aláírás

**A …../2020.(II.10.) határozat 3. melléklete:**

**Összeférhetetlenségi nyilatkozat**

**N y i l a t k o z a t**

Alulírott……………………………… (lakcím:……………………………………………....), kijelentem, hogy Simontornya Városi Önkormányzata, mint ajánlatkérő által a közbeszerzésekről szóló 2015. évi CXLIII. törvény (továbbiakban: Kbt.) alapján lefolytatásra kerülő

……………….………………………………………………………………………….. tárgyú árubeszerzés vagy szolgáltatás vagy építési beruházás beszerzésére vonatkozó közbeszerzési eljárásban vagy építési koncesszió vagy szolgáltatási koncesszió beszerzésére vonatkozó koncessziós beszerzési eljárásban – mint az ajánlatkérő nevében eljáró, és/vagy az ajánlatkérő által az eljárással vagy annak előkészítésével kapcsolatos tevékenységbe bevont személy/szervezet részéről személyemmel/szervezetünkkel szemben **nem áll fenn** a Kbt. 25. §-a szerinti összeférhetetlenség.

Simontornya, ………………………

………………………………………………

aláírás

**A …../2020.(III.21.) határozat 4. melléklete:**

**Bírálóbizottsági jegyzőkönyv**

(megfelelően alkalmazandó több szakaszból álló eljárásban is)

**Jegyzőkönyv**

**Készült:** …………….Simontornya Város Önkormányzatának Polgármesteri Hivatalában tartott Bírálóbizottsági ülésről

**Tárgy:** Simontornya Városi Önkormányzata, mint ajánlatkérő által a közbeszerzésekről szóló 2015. évi CXLIII. törvény (továbbiakban: Kbt.) alapján lefolytatásra kerülő

……………………………………………….………………………………………….. tárgyú árubeszerzés vagy szolgáltatás vagy építési beruházás beszerzésére vonatkozó közbeszerzési eljárásban vagy építési koncesszió vagy szolgáltatási koncesszió beszerzésére vonatkozó koncessziós beszerzési eljárásban a beérkezett ajánlatok (részvételi jelentkezések) Kbt. 69. § (2)-(3) bekezdése szerinti bírálata és értékelése írásbeli szakvéleménnyel és döntési javaslattal az ajánlatkérő nevében az eljárást lezáró (részvételi szakasz eredményét megállapító) döntést meghozó személy / testület részére

**Jelen vannak:** a mellékelt jelenléti ív szerint

**Előzmények:** Simontornya Város Önkormányzata, mint ajánlatkérő által a közbeszerzésekről szóló 2015. évi CXLIII. törvény (továbbiakban: Kbt.) alapján lefolytatásra kerülő

………………………….……………………………………………………………….. tárgyú árubeszerzés vagy szolgáltatás vagy építési beruházás beszerzésére vonatkozó közbeszerzési eljárásban vagy építési koncesszió vagy szolgáltatási koncesszió beszerzésére vonatkozó koncessziós beszerzési eljárásban az ajánlatok (részvételi jelentkezések) benyújtásának határideje …………….-án ……….. órakor járt le.

I. Az ajánlattételi (részvételi) határidő lejártáig beérkezett ajánlatok (részvételi jelentkezések) az alábbiak:

/Tárgyalásos eljárás esetén: A tárgyalások megkezdését megelőzően érvénytelenné nyilvánított ajánlatok [Kbt. 89. § a)]:/

A bírálóbizottság a Kbt. 69. § (2) bekezdésében foglaltak alapján az alábbi szakvéleményt és döntési javaslatot terjeszti az ajánlatkérő nevében az eljárást lezáró (részvételi szakasz eredményét megállapító) döntést meghozó személy / testület részére:

II. Érvénytelen ajánlat vagy részvételi jelentkezés (indokolással):

III. Van-e olyan gazdasági szereplő, akit az eljárásból ki kell zárni (és a kizárás indoka):

IV. A Kbt. 69. § (3) bekezdése szerinti ajánlatok és azok értékelési szempontok szerinti értékelése: A Kbt. 69. § (3) bekezdése szerint megfelelő részvételi jelentkezések:

V. Az értékelési szempontokra figyelemmel legkedvezőbbnek tekinthető ajánlattevő neve, címe(részvételi szakaszban nem alkalmazható):

Az eljárás eredményéről szóló döntés meghozatalát megelőzően az ajánlatkérő köteles az értékelési szempontokra figyelemmel legkedvezőbbnek tekinthető ajánlattevőt öt munkanapos határidő tűzésével felhívni az alkalmassági követelmények, a kizáró okok és a 82. § (5) bekezdése szerinti kritériumok tekintetében a Kbt-ben és a külön jogszabályban foglaltak szerint előírt igazolások benyújtására.

VI. Javasolja a Bírálóbizottság, hogy az ajánlatkérő az eljárás eredményére és az eljárás nyertesére vonatkozó döntését az alábbiak szerint hozza meg:

Eljárás eredménye:……………………….

Az eljárás nyertese: ……………………….., amennyiben a nevezett ajánlattevő az alkalmassági követelmények, a kizáró okok és a 82. § (5) bekezdése szerinti kritériumok tekintetében a Kbt-ben és a külön jogszabályban foglaltak szerint előírt igazolási kötelezettségének eleget tett.

Javasolja a Bírálóbizottság, hogy az ajánlatkérő az alábbi részvételre jelentkezőknek küldje meg az ajánlattételi felhívást (több szakaszból álló eljárás esetén):

Dátum

Melléklet: Jelenléti ív

kmf.

Aláírások:

**A …../2020.(II.10.) határozat 5. melléklete:**

**Bírálóbizottsági jelenléti ív**

(megfelelően alkalmazandó több szakaszból álló eljárásban is)

**J E L E N L É T I Í V**

Amely készült …………………………………… Simontornya Város Önkormányzatának Polgármesteri Hivatalában, Simontornya Városi Önkormányzata, mint ajánlatkérő által a közbeszerzésekről szóló 2015. évi CXLIII. törvény (továbbiakban: Kbt.) alapján lefolytatásra kerülő

……………………………………………….………………………………………….. tárgyú árubeszerzés vagy szolgáltatás vagy építési beruházás beszerzésére vonatkozó közbeszerzési eljárásban vagy építési koncesszió vagy szolgáltatási koncesszió beszerzésére vonatkozó koncessziós beszerzési eljárásban a beérkezett ajánlatok (részvételi jelentkezések) Kbt. 69. § (2)-(3) bekezdése szerinti bírálatáról és értékeléséről tartott Bírálóbizottsági ülés alkalmával

Jelen vannak:

Bírálóbizottság tagjai:

Név: Aláírás

………………………………………………………………………………

………………………………………………………………………………

………………………………………………………………………………

………………………………………………………………………………

………………………………………………………………………………

………………………………………………………………………………

További jelen lévők:

Név: Aláírás

………………………………………………………………………………

………………………………………………………………………………

………………………………………………………………………………

**A …../2020.(II.10.) határozat 6. melléklete:**

**Eljárást lezáró döntés**

(megfelelően alkalmazandó több szakaszból álló eljárásban is)

**Döntéshozó fejléce**

------------------------

……………………………./20.

**Tárgy:** Simontornya Városi Önkormányzata, mint ajánlatkérő által a közbeszerzésekről szóló 2015. évi CXLIII. törvény (továbbiakban: Kbt.) alapján lefolytatásra kerülő

…………………….…………………………………………………………………….. tárgyú árubeszerzés vagy szolgáltatás vagy építési beruházás beszerzésére vonatkozó közbeszerzési eljárásban vagy építési koncesszió vagy szolgáltatási koncesszió beszerzésére vonatkozó koncessziós beszerzési eljárásban **az** **eljárást lezáró (részvételi szakaszt lezáró) döntés**

**Simontornya Város Önkormányzata, mint ajánlatkérő nevében ……… Döntéshozó megnevezése ……… a tárgyi közbeszerzési eljárás/ koncessziós beszerzési eljárás lezárására (részvételi szakaszában) az alábbi döntést hozza, figyelemmel a beérkezett ajánlatok (részvételi jelentkezések) bírálatára létrehozott Bírálóbizottság szakvéleményében és döntési javaslatában foglaltakra:**

Érvénytelen ajánlat vagy részvételi jelentkezés:

Az eljárásból kizárásra kerülő gazdasági szereplő:

A Kbt. 69. § (3) bekezdése szerinti ajánlatok és azok értékelési szempontok szerinti értékelése (részvételi szakaszban nem alkalmazható):

A Kbt. 69. § (3) bekezdése szerint megfelelő részvételi jelentkezések:

Az értékelési szempontokra figyelemmel legkedvezőbbnek tekinthető ajánlattevő neve, címe(részvételi szakaszban nem alkalmazható):

Eljárás eredménye:……………………….

Az eljárás nyertese: …………………………

Az ajánlatkérő az alábbi részvételre jelentkezőknek küldi meg az ajánlattételi felhívást (több szakaszból álló eljárás esetén):

Az eljárás eredményéről szóló mellékelt összegezés megküldése az ajánlattevőknek (részvételre jelentkezőknek):……………….

A nyertes ajánlattevővel történő szerződéskötés időpontja:……………

Az ajánlattételi felhívás megküldése az ajánlatevőknek:………………..

Melléklet: 1 pld. összegezés

Dátum

Aláírás

**A …./2020.(II.10.) határozat 7. melléklete:**

**Belső ellenőrzési lap**

**BELSŐ ELLENŐRZÉSI LAP**

**Közbeszerzés tárgya:**

|  |  |
| --- | --- |
| Ellenőrzést elrendelő okirat száma, megnevezése |  |
| Közbeszerzési eljárás megnevezése |  |
| Becsült érték |  |
| Pénzügyi forrás (önerő/pályázati) |  |
| Lebonyolító szervezet (saját/megbízott) |  |
| Szakmai osztály megnevezése |  |
| Eljárás megindításáról szóló döntés (száma: Szabályzat VI. pontjára tekintettel) |  |
| Közbeszerzési eljárás kezdő időpontja (Kbt. 3. § 23. pont szerint) |  |
| Ajánlattételi/részvételi határidő lejárta |  |
| Benyújtott ajánlatok/jelentkezések száma (db) |  |
| Érvényes ajánlat/jelentkezés (db) |  |
| Érvénytelen ajánlat/jelentkezés (db) oka, indoka (Kbt. szerint) |  |
| Összegzés megküldésének időpontja (adott esetben Közbeszerzési Hatóság részére) |  |
| Szerződéskötés időpontja, iktatószáma |  |
| Szerződés módosítás történt-e, indoka, időpontja, iktatószáma |  |
| Közbeszerzési dokumentáció őrzésének helye |  |
| Egyéb észrevételek |  |
| Összegző megállapítások |  |
| Keltezés |  |
| Ellenőrzést végző aláírása |  |
|  |  |
| A közbeszerzési eljárások belső ellenőrzése során a jelen melléklet szerinti táblázat kitöltése kötelező. | |
| Az ellenőrzési laphoz az elrendelő okirat másolata |  |

**A /2022.(II.14.) határozat 8. melléklete:**

**Simontornya Város Önkormányzata a Kbt. hatálya alá nem tartozó beszerzéseinek szabályairól szóló Beszerzési Szabályzat**

**BESZERZÉSI SZABÁLYZAT**

1. A szabályzat célja, hogy rögzítse az önkormányzat közbeszerzési értékhatárt el nem érő beszerzései előkészítésének, lefolytatásának, belső ellenőrzésének felelősségi rendjét, az eljárásba bevont személyek felelősségi körét és a beszerzési eljárás dokumentálási rendjét. Célja továbbá, hogy meghatározza azokat a beszerzésekhez kapcsolódó biztosítékokat, amelyek garantálják a verseny tisztaságát, nyilvánosságát, az esélyegyenlőséget és az egyenlő bánásmódot az ajánlattevők számára.
2. A szabályzat hatálya kiterjed minden olyan, a közbeszerzési értékhatárt el nem érő beszerzésre, építési beruházásra, valamint szolgáltatás megrendelésére (továbbiakban: beszerzés) amelyek vonatkozásában Simontornya Város Önkormányzata, annak intézményei és társulásai valamint a Simontornyai Polgármesteri Hivatal a megrendelő vagy ajánlatkérő.
3. A beszerzési eljárás során jelen beszerzési szabályzatban foglaltaktól eltérni a beszerzési eljárás tárgyát érintő pályázati felhívásban vagy támogatási szerződésben foglalt előírásoknak megfelelően lehet.
4. Az államháztartásról szóló törvény végrehajtására kiadott 368/2011. (XII.31.) Korm. rendelet (továbbiakban: Ávr.) 53.§ (1) bekezdése értelmében nem szükséges előzetes írásbeli kötelezettségvállalás az olyan kifizetések teljesítéséhez, amely értéke a nettó kétszázezer forintot nem éri el. Ennek alapján a nettó kétszázezer forintot el nem érő beszerzésekhez külön írásbeli megrendelőt, szerződést nem kell készíteni, beszerzési eljárást nem kell lefolytatni.
5. Nem kell beszerzési eljárást lefolytatni a nettó kétszázezer forint és nettó egymillió forint közötti, valamint az olyan beszerzések esetén, melyek teljesítése jellegénél fogva személyhez vagy szervezethez kötött, azonban legalább egy ajánlat bekérése szükséges.
6. A nettó egymillió forintot meghaladó összesített beszerzési (becsült) érték esetén lehetőség szerint legalább három, írásban benyújtott ajánlatot kell bekérni és a beszerzési eljárást jelen szabályzatban foglaltak szerint kell lefolytatni.
7. A beszerzési eljárásban az eljárások indítása a polgármester, illetve a társulási tanács elnökének feladat és hatásköre.
8. Az egyszerű ajánlatkérés az ajánlati felhívás előkészítésével kezdődik és eredményessége esetén a szerződés megkötésével, eredménytelensége esetén az erről szóló értesítés megküldésével zárul. A lefolytatását a Simontornyai Polgármesteri Hivatal jegyző által kijelölt, a beszerzés tárgya szerinti területen foglalkoztatott köztisztviselője végzi el. Az ajánlatkérés lefolytatásába külső szakértő bevonható. Az ajánlatkérés szakszerű és jogszerű lefolytatásáért a jegyző felel.

Az ajánlatkérésbe bevont személyek tekintetében a Kbt. 25.§-a szerinti összeférhetetlenségi szabályokat megfelelően alkalmazni kell.

Az ajánlatkérés lefolytatása során az eljárási cselekményekben az ajánlatkérő nevében a polgármester, illetve a társulási tanács elnöke jár el.

1. Az ajánlati felhívás tartalmát úgy kell meghatározni, hogy annak alapján az ajánlattevők megfelelő ajánlatot tehessenek és a szabályszerűen, időben benyújtott ajánlatok összehasonlíthatók legyenek. Az ajánlatkérés történhet: e-mailben, levélben, személyesen, kivételesen történhet internetes felületről letöltött ajánlattal (ebben az esetben képernyőfotóval kell rögzíteni az ajánlatot, melyen az ajánlatkérés időpontja megállapítható).

Az ajánlati felhívás tartalmazza:

* az ajánlatkérő nevét, címét;
* az ajánlatkérés tárgyának meghatározását, főbb adatait, mennyiségét;
* a teljesítés határidejét, helyét, feltételeit;
* az ajánlatkérés alapján megkötni kívánt szerződés típusát, főbb feltételeit;
* az ajánlat elkészítésére, benyújtására vonatkozó követelményeket, az eredményhirdetés helyét, idejét;
* az ajánlat bírálati szempontjait;
* egyéb feltételeket (különösen jogfenntartás az eljárás eredménytelenné nyilvánítására).

1. Az ajánlat benyújtása történhet e-mailben, postai úton, személyesen zárt borítékban. Az ajánlaton fel kell tüntetni az ajánlat tárgyát és a beérkezés időpontját. Az ajánlatok felbontásáról jegyzőkönyvet kell készíteni, melyet az ajánlattevőnek 5 napon belül meg kell küldeni.
2. Az ajánlatkérő az ajánlati felhívásban meghatározott feltételeknek megfelelő ajánlatokat elsősorban a legalacsonyabb ár szempontja alapján vagy a legjobb ár-érték arányt szempont alapján választja ki a nyertes ajánlatot.
3. Az ajánlatok értékelésére, a döntés előkészítésére a jegyző bíráló bizottságot létesít. A beérkezett ajánlatokról bírálati és döntési jegyzőkönyvet kell készíteni. Az ajánlatkérés eredményéről a polgármester előterjesztésére a képviselő-testület dönt. A döntést 5 munkanapon belül ki kell hirdetni az ajánlattevők egyidejű értesítése mellett.

A szerződést a nyertes ajánlattevővel – a szerződés kötésére vonatkozó előírások betartásával – a polgármester, illetve a társulási tanács elnöke köti meg. A szerződéskötés előkészítése és lebonyolítása a jegyző által megbízott személy kötelezettsége.

1. A beszerzési eljárás belső ellenőrzésére a Közbeszerzési szabályzat Második rész III. és VI.5. pontja, dokumentálására a szabályzat Második rész IV. pontja, belső ellenőrzésre a szabályzat Második rész III. pontja, az eljárásba bevont személyek felelősségére a szabályzat Második rész V. pontja alkalmazandók.
2. Jelen szabályzat Simontornya Város Önkormányzat Képviselő-testületének …./2021. (X.25.) KT határozatával elfogadta, hatályos 2021. november 1. napjától. Egyidejűleg hatályon kívül kerül a 12/2021. (II.15.) Polgármesteri határozattal elfogadott Simontornya Város Önkormányzatának 2021. évi közbeszerzési tervének 8. melléklete.

**EGYEDI KÖZBESZERZÉSI SZABÁLYZAT ÉS FELELŐSSÉGI REND**

**„A Sió vízi turisztikai fejlesztés I. üteme” (TOP-1.2.1-15-TL1-2016-00019) tárgyú közbeszerzési eljárásokhoz**

**1. A szabályzat hatálya**

1.1. Jelen szabályzat hatálya kizárólag „A Sió vízi turisztikai fejlesztés I. üteme” (TOP-1.2.1-15-TL1-2016-00019) tárgyú projekt megvalósítása során lefolytatásra kerülő közbeszerzési eljárásokra terjed ki.

1.2. Tolna Megyei Önkormányzat, Harc Község Önkormányzata, Kölesd Község Önkormányzata, Pálfa Község Önkormányzata, Simontornya Város Önkormányzata, valamint a Csiga-Biga Mozgás és Képességfejlesztő Alapítvány, mint ajánlatkérők a közbeszerzésekről szóló 2015. évi CXLIII. törvény 29. § (2) bekezdése alapján megállapodnak, hogy „A Sió vízi turisztikai fejlesztés I. üteme” (TOP-1.2.1-15-TL1-2016-00019) tárgyú projekt keretében megvalósuló közbeszerzési eljárás(okat) közösen folytatják le a jelen szabályzatban rögzített alapelvek, felelősségi rend, döntéshozatali szabályok szerint.

1.3. A közös közbeszerzési eljárás lefolytatása érdekében Harc Község Önkormányzata, Kölesd Község Önkormányzata, Pálfa Község Önkormányzata, Simontornya Város Önkormányzata, valamint a Csiga-Biga Mozgás és Képességfejlesztő Alapítvány (a továbbiakban: Ajánlatkérő), mint Ajánlatkérők a közbeszerzésekről szóló 2015. évi CXLIII. törvény (a továbbiakban: Kbt.) 29. § (1) és (2) bekezdései alapján meghatalmazták a Tolna Megyei Önkormányzatot, mint meghatalmazott Ajánlatkérőt „A Sió vízi turisztikai fejlesztés I. üteme” (TOP-1.2.1-15-TL1-2016-00019) tárgyú projekt keretében megvalósuló közbeszerzési eljárás(ok) lefolytatásával és az ehhez szükséges előkészítési feladatok ellátásával, valamint ezen feladattal összefüggő európai uniós forrásból nyújtott támogatással kapcsolatos kötelezettségei teljesítésével.

1.4. Az Ajánlatkérő rögzíti, hogy a meghatalmazás nem eredményezi az Ajánlatkérőre a Kbt. alapján alkalmazandó szabályok megkerülését.

1.5. A szabályzat személyi hatálya kiterjed a jelen szabályzatban meghatározott feladat – és hatáskörök figyelembevétele mellett a közbeszerzési eljárások előkészítésében és lebonyolításában közreműködő személyekre, így különösen az Ajánlatkérők és a Tolna Megyei Önkormányzat munkavállalóira, köztisztviselőire, tisztviselőire és a munkavállalói jogviszonyban nem álló közreműködőkre, szakértőkre. A közreműködő szakértő(k) jogait és kötelezettségeit – a jelen szabályzat rendelkezéseivel összhangban – külön megbízási szerződés(ek) tartalmazz(ák).

1.6. A Tolna Megyei Önkormányzat azon közbeszerzési eljárás(ok) tekintetében, ahol Ajánlatkérőként jár el, ott a jelen szabályzatban rögzített, az Ajánlatkérőt megillető jogokat és kötelezettségeket is gyakorolja azzal, hogy a hatáskör gyakorlója a Tolna Megyei Közgyűlés Elnöke.

**2. A közbeszerzések lefolytatásának alapelvei**

2.1. **A verseny tisztasága** – az Ajánlatkérő és a Tolna Megyei Önkormányzat – mint meghatalmazott Ajánlatkérő – közbeszerzési eljárásba bevont munkatársa, mindenek előtt pedig a szakértők, valamint a döntéselőkészítésbe bevontak és a döntések meghozatalára feljogosítottak, kötelesek biztosítani a verseny tisztaságát.

Kötelesek továbbá figyelemmel kísérni, hogy bármelyik jelentkező, ajánlattevő – a Kbt. 2.§ (1) bekezdésében foglaltak ellenére – a verseny tisztaságát sértő cselekményt követ-e el.

2.2. **A verseny átláthatósága, nyilvánossága** – a közbeszerzési eljárásokban az Ajánlatkérő és a Tolna Megyei Önkormányzat – mint meghatalmazott Ajánlatkérő –, mindenek előtt pedig a szakértők, valamint a döntéselőkészítésbe bevontak és a döntések meghozatalára feljogosítottak a Kbt. szellemével összhangban kötelesek az átláthatóság és a nyilvánosság alapelvét maximálisan betartani és ennek érdekében:

1. valamennyi hirdetményt a Kbt-ben előírt tartalommal és határidőkkel, ha ilyenek vannak, az értékhatártól függően az Európai Unió Hivatalos Lapjában, illetve a Közbeszerzési Értesítőben vagy a Közbeszerzési Adatbázisban közzé kell tenni;
2. meg kell felelni a Kbt-ben előírt információadási kötelezettségnek mind a jelentkezők, illetve a gazdasági szereplők, mind más ajánlatkérők, mind pedig a Közbeszerzési Hatóság felé;
3. a közbeszerzési eljárás nyomán megkötött szerződést – a Kbt-vel összhangban megadott üzleti titkok kivételével - közérdekű adatként kell kezelni.

2.3. **Esélyegyenlőség** – a közbeszerzési eljárásokban az Ajánlatkérő és a Tolna Megyei Önkormányzat – mint meghatalmazott ajánlatkérő -, mindenek előtt pedig a szakértők, olyan követelményeket kell, hogy felállítsanak, valamint az eljárás lefolytatására olyan feltételeket kell, hogy teremtsenek, amelyek biztosítják a gazdasági szereplők esélyegyenlőségét.

2.4. **Egyenlő bánásmód** – a közbeszerzési eljárásokban az Ajánlatkérő és a Tolna Megyei Önkormányzat – mint meghatalmazott ajánlatkérő -, mindenek előtt pedig a szakértők, olyan követelményeket kell, hogy felállítsanak, valamint az eljárás lefolytatására olyan feltételeket kell, hogy teremtsenek, amelyek biztosítják a gazdasági szereplőkkel szembeni egyenlő bánásmódot.

2.5. **Nemzeti elbánás** – a Kbt. előírásának megfelelően, amennyiben a közbeszerzési eljárásnak külföldi gazdasági szereplője van, úgy az Európai Unióban letelepedett gazdasági szereplőknek és a közösségi áruknak nemzeti elbánást kell biztosítani. Az Európai Unión kívül letelepedett gazdasági szereplőknek és a nem közösségi áruknak nemzeti elbánást a Magyarországnak és az Európai Uniónak a közbeszerzések terén fennálló nemzetközi kötelezettségeivel összhangban kell biztosítani.

A nemzeti elbánás alatt azt kell érteni, hogy a szakértők, valamint a döntéselőkészítésbe bevontak és a döntések meghozatalára feljogosítottak a külföldi gazdasági szereplőt kötelesek a hazai gazdasági szereplőkkel megegyező elbánásban részesíteni, és ezzel lehetővé tenni számukra a szerződés elnyerésének esélyét.

2.6. **Jóhiszeműség, tisztesség –** az Ajánlatkérő és a Tolna Megyei Önkormányzat – mint meghatalmazott ajánlatkérő - és a gazdasági szereplők a közbeszerzési eljárásban a jóhiszeműség és a tisztesség követelményeinek megfelelően kötelesek eljárni. A joggal való visszaélés tilos, amelynek kapcsán a közbeszerzési eljárásban résztvevők a közbeszerzés céljának megfelelően a Kbt-vel összhangban kötelesek eljárni.

2.7. **Nyelvhasználat –** a közbeszerzési eljárás nyelve a magyar, az Ajánlatkérők és a Tolna Megyei Önkormányzat – mint meghatalmazott ajánlatkérő - a közbeszerzési eljárásban lehetővé teheti – de nem követelheti meg – a magyar helyett más nyelv használatát is.

2.8. **Hatékony és felelős gazdálkodás** - a közbeszerzési eljárásokban az Ajánlatkérőknek és a Tolna Megyei Önkormányzatnak – mint meghatalmazott ajánlatkérőnek -, mindenekelőtt pedig a szakértőknek a közpénzek felhasználásakor a hatékony és felelős gazdálkodás elvét szem előtt tartva kell eljárnia.

**3. Az Ajánlatkérő és a Tolna Megyei Önkormányzat – mint meghatalmazott ajánlatkérő – jogai és kötelezettségei**

3.1. Az Ajánlatkérő jogai és kötelezettségei:

1. Az Ajánlatkérő rendelkezésre bocsátja a közbeszerzési eljárás előkészítéséhez és lefolytatásához szükséges okiratokat, információkat teljes körűen, folyamatosan, haladéktalanul.
2. Az Ajánlatkérő rendelkezésre bocsátja a közbeszerzési eljárás előkészítéséhez és lefolytatásához szükséges becsült érték meghatározásának, valamint a közbeszerzés Kbt. szerinti műszaki leírásának dokumentumait, és a szerződéskötés pénzügyi feltételeinek meghatározását.
3. Az Ajánlatkérő vállalja, hogy az általános közbeszerzési szabályzatának és a jelen szabályzatnak az összhangját megteremti.
4. Az Ajánlatkérő vállalja, hogy a tárgyévi közbeszerzési tervét az eljárás megindítását megelőzően aktualizálja és átadja.
5. Az Ajánlatkérő elfogadja a közbeszerzési dokumentumok részét képező szerződéstervezetet.
6. Az Ajánlatkérő képviseletre jogosult személye (pl. polgármester/kuratórium elnök) javaslatot tehet 1 fő személyére, aki a Bíráló Bizottság ülésén a tagokon kívül részt vehet és tanácskozási joggal képviseli az Ajánlatkérőt.
7. Az Ajánlatkérő polgármestere/kuratórium elnöke meghozza az adott közbeszerzési eljárást lezáró döntést.
8. Az Ajánlatkérő a közbeszerzési szerződést megköti, indokolt esetben a közbeszerzési szerződés módosítását kezdeményezi, a közbeszerzési szerződés teljesítéséről 3 napon belül az értesítést megküldi a Tolna Megyei Önkormányzatnak.
9. Az Ajánlatkérő jogosult a Tolna Megyei Önkormányzat munkáját figyelemmel kísérni, ellenőrizni.
10. Az Ajánlatkérő jogosult a Tolna Megyei Önkormányzat által elkészített dokumentációkba betekinteni, a közbeszerzési eljárások előkészítéséről és annak lefolytatásáról információt kérni.
11. Az Ajánlatkérő jogosult a közbeszerzési eljárás egyes eljárási cselekményein tanácskozási joggal részt venni, javaslatot tenni.
12. Az Ajánlatkérő jogosult egyeztetéseket összehívni.

3.2. A Tolna Megyei Önkormányzat – mint meghatalmazott Ajánlatkérő - jogai és kötelezettségei:

1. a Tolna Megyei Önkormányzat a közbeszerzések lebonyolítása során a jogosultsággal rendelkező, megfelelő szakemberek bevonásával, kellő szakmaisággal meghatalmazott ajánlatkérőként látja el feladatait.
2. a Támogatási szerződésben rögzített kötelezettségek teljesítéséhez kapcsolódó közbeszerzési eljárásfajták meghatározása, az eljárás fajtájához igazodó közbeszerzési dokumentumok az Ajánlatkérő által adott információk alapján történő elkészítése;
3. a közbeszerzési dokumentumok részét képező szerződéstervezet előkészítése az Ajánlatkérő részére;
4. a szerződéstervezet Ajánlatkérő általi elfogadását követően a közbeszerzési dokumentumok véglegesítése és elfogadása,
5. a Kbt. 115.§ vagy a Kbt. 113. § szerinti eljárás alkalmazása esetén, az eljárás(ok)ban saját kezdeményezésre felkérendő gazdasági szereplők meghatározása, valamint a felkérendő gazdasági szereplők kiválasztásához kapcsolódó előzetes vizsgálatok elvégzése;
6. az elfogadott közbeszerzési dokumentumok közzététele vagy megküldése a gazdasági szereplők számára;
7. az eljárás során a beérkező kiegészítő tájékoztatás iránti kérelmek fogadása, az ezzel kapcsolatos adminisztrációs teendők ellátása,
8. a kiegészítő tájékoztatás iránti kérelmekre történő közbeszerzés - jogi természetű válaszok (kiegészítő tájékoztatások) elkészítésében való közreműködés, véleményezése; a válaszoknak (kiegészítő tájékoztatásoknak) az eljárásban részt vevő valamennyi ajánlattevő (jelentkező) részére történő megküldése,
9. az eljárási cselekmények adminisztrálása, tárgyalásos eljárás esetén a tárgyalási jegyzőkönyv vezetése, és a szükséges egyéb kapcsolódó okiratok megszerkesztése,
10. a beérkezett ajánlatok (jelentkezések) jogi kiértékelésében való közreműködés, ennek keretében javaslat készítése az esetleges közbeszerzés - jogi természetű hiánypótlásokra;
11. a hiánypótlások megküldése az eljárásban résztvevők (ajánlattevők, jelentkezők) részére,
12. a beérkezett hiánypótlások kiértékelése alapján közbeszerzés-jogi döntés előkészítő tevékenység ellátása,
13. az Ajánlatkérő eljárást lezáró döntéshozó ülésén (a közbeszerzés jogi kérdések tisztázásához), valamint - tárgyalásos eljárás esetén - ajánlattevőkkel történő tárgyaláson való személyes részvétel biztosítása.
14. a közbeszerzési eljárást lezáró döntés alapján a nyertes ajánlattevővel kötendő szerződés tervezetének elkészítése.
15. a jogszabályban meghatározott elektronikus adatkezelő rendszerekben (EKR, KBA, EPTK) szükséges dokumentumok határidőre történő feltöltése, esetleges hiánypótlások teljesítése.
16. a közbeszerzési eljárás elektronikus dokumentációjának átadása.
17. a Tolna Megyei Önkormányzat jogosult a közbeszerzési feladatainak ellátása érdekében az Ajánlatkérőtől és a Tolna Megyei Önkormányzati Hivataltól adatokat, információkat kérni.
18. a Tolna Megyei Önkormányzat jogosult egyeztetéseket összehívni.

**4. Felelősségi rend a közbeszerzési eljárás előkészítése során**

| **Feladat** | **Határidő** | **Végrehajtásért felel** | **Döntésért felel** | **Megjegyzés** |
| --- | --- | --- | --- | --- |
| **Közbeszerzési eljárás becsült értékének meghatározása az erről készült dokumentum jóváhagyás és átadása** |  | Ajánlatkérő és/vagy meghatalmazott ajánlatkérő | Ajánlatkérő szervezet képviselője/polgármestere |  |
| **Összeállítja az ajánlattételi dokumentáció műszaki-szakmai részét és a közbeszerzési műszaki leírást és annak tartalmát jóváhagyja és átadja** |  | Ajánlatkérő és/vagy meghatalmazott ajánlatkérő | Ajánlatkérő szervezet képviselője/polgármestere |  |
| **Bíráló Bizottság kijelölése** | A közbeszerzés konkrét előkészítését megelőzően | Tolna Megyei Önkormányzat | Tolna Megyei Önkormányzat Elnöke |  |
| Külső közbeszerzési szakértő és/vagy egyéb szakértő felkérése abban az esetben kötelező, amennyiben a közbeszerzés tárgya indokolttá teszi | Kbt. szerinti határidő **nincs** | Tolna Megyei Önkormányzat | Tolna Megyei Önkormányzat Elnöke |  |
| A Bíráló Bizottságba kijelöltek és az egyéb bevont személyek **összeférhetetlenségének** vizsgálata, erről szóló **nyilatkozattétel** | A Bíráló Bizottság kijelölését, illetve a külső szakértők **bevonását követően azonnal** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A közbeszerzési eljárást **indító okmányok összeállítása** | Kbt. szerinti határidő **nincs** | Tolna Megyei Önkormányzat és/vagy Ajánlatkérő | Tolna Megyei Önkormányzat Elnöke |  |
| A **bírálati szempontok** meghatározása | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatás része; az eljárás során nem módosítható!* |
| Az **alkalmassági követelmények** meghatározása | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatás része; az eljárás során nem módosítható!* |
| A **közbeszerzés** **tárgyának és rövid műszaki tartalmának** meghatározása | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. | *Az összefoglaló tájékoztatás része; az eljárás során nem módosítható!* |
| A **részajánlattétel lehetőségének vizsgálata** a Kbt. 61. § (4) bekezdése alapján | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatás része; az eljárás során nem módosítható!* |
| **Saját kezdeményezésre meghívott gazdasági szereplők** **meghatározása,** valamint a felkért gazdasági szereplők kiválasztásához kapcsolódó előzetes vizsgálatok elvégzése | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatással egyidejűleg kell megküldeni a Közbeszerzési Hatóság részére.* |
| **Összefoglaló tájékoztatás**  összeállítása a közzétételhez | Kbt. szerinti határidő **nincs** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. | *A tájékoztatás tartalma a közzétételét követően nem módosítható.*  *Ha az összefoglaló tájékoztatás visszavonása válik szükségessé, azért jelen pontban meghatározott személyek a felelősek!* |
| **Összefoglaló tájékoztatás**  **rendszerhasználati díjának befizetése** | Közzétételre történő leadás előtt | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Közzétételenként 10 000 forint. Az összefoglaló tájékoztatás Hatóság honlapján történő közzétételére csak a rendszerhasználati díj befizetést követően kerülhet sor.* |
| **Eljárást megindító felhívás** összeállítása (**meghívásos**, vagy **tárgyalásos eljárás esetén**) | Legkésőbb az összefoglaló tájékoztatás megküldésétől számított tizenkét hónapon belül vagy a Kbt. 113.§ (5) bekezdése esetén Kbt. szerinti határidő **nincs** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. |  |
| A **közbeszerzési dokumentumok** részét képező szerződéstervezet **kidolgozása** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. |  |
| A **közbeszerzési dokumentumok** részét képező szerződéstervezet **véleményezése** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig.  A véleményezésre 5 munkanap áll rendelkezésre. | Tolna Megyei Önkormányzat Hivatala részéről a közbeszerzési eljárás előkészítésébe bevont személy(ek) | Tolna Megyei Önkormányzat Hivatala részéről a közbeszerzési eljárás előkészítésébe bevont személy(ek) |  |
| A közbeszerzési dokumentumok részét képező **szerződéstervezet** **elfogadása** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig. | Tolna Megyei Önkormányzat Elnöke által felkért külső szakértők | Ajánlatkérő szervezet képviselője/polgármestere | *Az ajánlati kötöttség beálltát követően a szerződéstervezet tartalmát módosítani nem lehet!.* |
| A felhívást kiegészítő **közbeszerzési dokumentumok** (nyilatkozatminták és –jegyzékek) **kidolgozása** **és elfogadása** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Építési beruházás esetén kötelező a 322/2015. (X. 30.) Korm. rendelet szerinti műszaki dokumentáció!* |

**5. Felelősségi rend a közbeszerzési eljárás lefolytatása során**

| **Feladat** | **Határidő** | **Végrehajtásért felel** | **Döntésért felel** | **Megjegyzés** |
| --- | --- | --- | --- | --- |
| A közbeszerzési eljárás megkezdése |  |  |  |  |
| Nyílt eljárásban  Az ajánlati felhívás **hirdetményi díjának befizetése** | Megjelentetésre történő leadás előtt | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Kizárólag a Kbt. 113.§ (5) bekezdése esetén* |
| Az ajánlati felhívás **kísérőlevelének** elektronikus úton történő **elkészítése** | Megjelentetésre történő leadás előtt | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Kizárólag a Kbt. 113.§ (5) bekezdése esetén* |
| A közbeszerzési **eljárást indító ajánlattételi felhívás feladása** a Közbeszerzési Hatóság Hirdetménykezelési Főosztályhoz a **megjelentetéshez** | Kbt. szerinti határidő **nincs** | Tolna Megyei Önkormányzat Elnöke által felkért külső szakértők |  | *Kizárólag a Kbt. 113.§ (5) bekezdése esetén*  *- aj. felhívás;*  *- kísérőlevél;*  *- befizetést iga-zoló okmány másolata* |
| Meghívásos eljárásban  Az eljárásmód megegyezik a nyílt eljárásban megfogalmazottakkal, azzal a különbséggel, hogy az ajánlati felhívás helyett részvételi felhívást kell érteni. |  | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| Tárgyalásos eljárásban  Az eljárásmód megegyezik a nyílt eljárásban megfogalmazottakkal, azzal a különbséggel, hogy az ajánlati felhívás helyett részvételi felhívást kell érteni. |  | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az eljárás hirdetmény közzétételével indul.* |
| Hirdetmény nélküli tárgyalásos eljárásban  Az ajánlattételi felhívás **elkészítése** | Az eljárás megkezdése napján | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| Az ajánlattételi felhívás **közvetlen megküldése a gazdasági szereplőknek** | Kbt. szerinti határidő **nincs** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A közbeszerzési **dokumentumok** hozzáférhetővé tétele | A közbeszerzési dokumentumokat a gazdasági szereplők számára elektronikus úton, - a regisztrálási adatok megkérésének kivételével – közvetlenül, korlátlanul és teljeskörűen, térítésmentesen hozzáférhetővé kell tenni. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Kiegészítő tájékoztatás keretében kérdések fogadása**  - nyílt eljárásban az ajánlattevőktől  - kétszakaszos eljárásban (meghívásos, tárgyalásos eljárásban) a jelentkezőktől |  | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Kiegészítő tájékoztatás megadása** (vagy konzultáció szervezése), a szükséges közzétételi kötelezettség teljesítése  - nyílt eljárásban az ajánlattevőktől  - kétszakaszos eljárásban (meghívásos, tárgyalásos eljárásban) a jelentkezőktől | Az ajánlattételi határidő, részvételi jelentkezési határidő lejártát megelőző **ésszerű időben** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **A benyújtásra kerülő ajánlatok, jelentkezések fogadása**  - nyílt eljárásban **ajánlatok** **fogadása** a gazdasági szereplőktől  - kétszakaszos eljárásban (meghívásos, tárgyalásos eljárásban) a **részvételi jelentkezések fogadása** a gazdasági szereplőktől | Az **ajánlattételi határidőig**  A **részvételi jelentkezési határidőig** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **A benyújtott ajánlatok, jelentkezések bontása**  - nyílt eljárásban **ajánlatok** **bontása**  - kétszakaszos eljárásban (meghívásos, tárgyalásos eljárásban) a **részvételi jelentkezések bontása** | Az **ajánlattételi határidő lejártakor**  **A részvételi jelentkezési határidő lejártakor** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Ajánlatkérő az ajánlatok – tárgyalásos eljárásban a végleges ajánlatok –bontásának megkezdésekor, az ajánlatok felbontása előtt közvetlenül ismerteti a szerződés teljesítéséhez rendelkezésre álló anyagi fedezet összegét.* |
| A részvételi jelentkezések, illetve ajánlatok **bontásáról jegyzőkönyv elkészítése és megküldése a jelentkezőknek/ajánlattevőknek**, a szükséges közzétételi kötelezettség teljesítése | A bontást követő **5 naptári napon belül.** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A **jelentkezések**, illetve az **ajánlatok elbírálása** |  | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | ***Nyílt eljárásban*** *az ajánlatok bírálatát az ajánlatok értékelését követően is el lehet végezni, amennyiben ez a felhívásban előírásra került.* |
| Az eljárásból **kizárandó jelentkezők/ajánlattevők meghatározása** | Az elbírálás határidejéig. Az **erről hozott döntést követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldenia jelentkezőnek/ajánlattevőnek | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A jelentkezések, illetve az ajánlatok előzetes **formai vizsgálata** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| A **hiánypótlás és felvilágosítás kérés** körének tételes meghatározása a nem egyértelmű kijelentések, nyilatkozatok, igazolások tartalmának tisztázása érdekében | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **Hiánypótlásra és felvilágosítás kérésre történő felszólítás** és a hiánypótlások fogadása | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| Az **érvénytelen jelentkezések, illetve ajánlatok meghatározása** | Az elbírálás határidejéig  Az **erről hozott döntést követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldenia jelentkezőnek/ajánlattevőnek | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A Kbt. 69.§ (3) bekezdése alapján megfelelőnek talált **ajánlatok értékelési szempontok szerint értékelése** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **A Kbt. 69.§ (4) bekezdése szerinti igazolások** körének tételes meghatározása az alkalmasság igazolásának érdekében | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** **benyújtására történő felszólítás** és az utólagos igazolások fogadása | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** **formai vizsgálata** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** tekintetében **hiánypótlás és felvilágosítás kérés** körének tételes meghatározása a nem egyértelmű kijelentések, nyilatkozatok, igazolások tartalmának tisztázása érdekében | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** tekintetében a **hiánypótlásra és felvilágosítás kérésre történő felszólítás** és a hiánypótlások fogadása | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** **formai érvényességének vizsgálata** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** alapján az **érvénytelen jelentkezések, illetve ajánlatok meghatározása** | Az elbírálás határidejéig  Az **erről hozott döntést követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldenia jelentkezőnek/ajánlattevőnek | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Amennyiben előírásra került alkalmassági követelmény!* |
| Az **alkalmas jelentkezők, illetve ajánlattevők kiválasztása** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Amennyiben előírásra került alkalmassági követelmény!* |
| Az érvényes és alkalmasnak minősített gazdasági szereplők jelentkezéseinek, ajánlatainak **elbírálása, javaslattétel a döntéshozónak** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **Tárgyalások** lefolytatása (Hirdetménnyel induló tárgyalásos eljárás ajánlattételi szakaszában és a hirdetmény nélküli tárgyalásos eljárásban) | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| A további tárgyaláson résztvevő gazdasági szereplői kör szűkítése | Kbt-ben megszabott határidő nincs | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| Tárgyalásról jegyzőkönyv elkészítése és a jelenlévő ajánlattevőkkel való aláíratása | Minden tárgyalás befejezésekor | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **Döntéshozatal** a részvételi szakasz, illetve az eljárás eredményéről | Az elbírálás határidejéig | Tolna Megyei Önkormányzat Elnöke által felkért külső szakértők | Ajánlatkérő képviseletére jogosult személy/ Önkormányzat esetén annak polgármestere |  |
| **Írásbeli összegzés** elkészítése a részvételi szakasz, illetve az eljárás eredményéről | Az elbírálás határidejéig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A részvételi szakasz elbírálásáról, illetve az eljárás eredményéről szóló **összegzés megküldése az összes jelentkezőnek/ajánlattevőnek** | Az **elbírálás befejezését követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldeniaz összes jelentkezőnek/ajánlattevőnek | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összegezést a gazdasági szereplőknek történő megküldéssel egyidejűleg a Közbeszerzési Adatbázisban is közzé kell tenni minden esetben, a közbeszerzéshez támogatásban részesülő ajánlatkérő esetében a külön jogszabályban meghatározott szervek képviselőinek kérésre meg kell küldeni.* |
| Az eljárás **eredményéről szóló hirdetmény** (tájékoztató), elkészítése, hirdetményi díj befizetése | Feladás legkésőbb a szerződéskötést, ennek hiányában az eljárás eredménytelenné nyilvánításától vagy a szerződéskötés megtagadásától szóló ajánlatkérői döntést követő számított **10 munkanapon belül** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Kétszakaszos eljárásban** (meghívásos, hirdetménnyel induló tárgyalásos eljárásban) az **ajánlattételi felhívás összeállítása és kiadása/megküldése** az érvényes jelentkezést benyújtott és alkalmasnak minősített gazdasági szereplőknek | A részvételi szakasz eredményének a részvételre jelentkezőkkel történő közlésétől **számított 5 munkanapon belül** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **A Közbeszerzési Hatóságon keresztül az Európai Bizottság tájékoztatása,** ha az állami támogatás miatt kirívóan alacsonynak értékelt ellenszolgáltatást tartalmazó ajánlat és annak elégtelen indoklása miatt valamelyik ajánlatot az ajánlatkérő érvényteleníti | Kbt. szerinti határidő **nincs** (célszerű az ilyen döntés után azonnal végrehajtani) | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Tájékoztatás** megadása a **nyertes ajánlat jellemzőiről** és az általa tett ajánlathoz viszonyított előnyeiről, valamint tárgyalásos eljárás, versenypárbeszéd és innovációs partnerség esetén az ajánlattevőkkel folytatott tárgyalások és párbeszéd menetéről, figyelembe véve a nyertes ajánlattevő üzleti titokhoz fűződő érdekeit is | A kérés kézhezvételétől számított **5 munkanapon belül** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Kizárólag érvényes ajánlatot benyújtó külön kérésére!* |
| **Szerződés előkészítése** | Az írásbeli összegezés ajánlattevők részére történő megküldését követő naptól számított tizedik napnál későbbi és harmincadik napnál korábbi időpontban. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Szerződéskötés** | Az írásbeli összegezés ajánlattevők részére történő megküldését követő naptól számított tizedik napnál korábbi és harmincadik napnál későbbi időpontban. | Ajánlatkérő részéről a kötelezettség-vállalásra feljogosított személyek | Ajánlatkérő képviseletére jogosult személy/ Önkormányzat esetén a kötelezettség-vállalásra feljogosított személy(ek) | *A szerződésnek az Ajánlatkérő honlapon a teljesítéstől számított öt évig folyamatosan elérhetőnek kell lennie.* |
| **Szerződés nyilvánossága**  A közbeszerzési eljárás alapján megkötött szerződést a honlapon a megkötését követően haladéktalanul közzé kell tenni. | A szerződés megkötését követően haladéktalanul. | Tolna Megyei Önkormányzat Elnöke által felkért külső szakértők | Ajánlatkérő | *A szerződésnek a honlapon a teljesítéstől számított öt évig folyamatosan elérhetőnek kell lennie.* |

# 6. A Bíráló Bizottság jogállása, a külső közbeszerzési, a felelős akkreditált közbeszerzési szaktanácsadó és az egyéb szakértők bevonása az eljárásba, valamint összeférhetetlenségük

6.1. Az Ajánlatkérő és a Tolna Megyei Önkormányzat – mint meghatalmazott ajánlatkérő által lefolytatott közbeszerzési eljárások során, a beérkezett jelentkezések és ajánlatok értékelésére és elbírálására Bíráló Bizottságot kell létrehozni.

Bírálóbizottság tagjait szükség szerint póttagjait Tolna Megyei Önkormányzat Elnöke bízza meg. Az Ajánlatkérő képviseletére jogosult személy jogosult egy tag személyére javaslatot tenni, mely tag tanácskozási joggal vehet részt a bizottság munkájában.

6.2. A Bíráló Bizottság tagjai:

* közbeszerzési szakértelemmel rendelkező személy
* jogi szakértelemmel rendelkező személy
* pénzügyi szakértelemmel rendelkező személy
* közbeszerzés tárgya szerinti szakmai szakértelemmel rendelkező személy.

A Bíráló Bizottság ülésén a tagokon kívül jelen lehet tanácskozási joggal:

* az Ajánlatkérő képviseletére jogosult személy által javasolt személy,
* az Elnök által megbízott egyéb személy, szakértő(ek)

A Bíráló Bizottság tagja, póttagja távolléte, akadályoztatása esetén jogosult arra, hogy helyettesítése céljából megfelelő szakértelemmel rendelkező személyt hatalmazzon meg a bizottsági tagsági feladatok ellátására.

6.2.1. Bírálóbizottság közbeszerzés tárgya szerinti szakértelemmel rendelkező tagjának feladata és felelőssége különösen:

* közreműködik az Ajánlatkérővel és a Tolna Megyei Önkormányzattal a közbeszerzési dokumentumok részét képező műszaki-szakmai rész összeállításában, valamint a közbeszerzési műszaki leírás/dokumentáció összeállításában,
* kigészítő tájékoztatás esetén megválaszolja a műszaki, szakmai kérdéseket,
* ellenőrzi az ajánlatoknak az előírt műszaki, szakmai alkalmassági feltételeknek való megfelelést,
* ellenőrzi az ajánlatoknak az előírt egyéb műszaki feltételeknek való megfelelést (pl. költségvetés),
* részt vesz a bírálóbizottság munkájában és az ajánlatkérő részéről biztosítja a döntéshez szükséges közbeszerzés tárgy szerinti szakértelmet.

6.2.2. Bírálóbizottság jogi szakértelemmel rendelkező tagjának feladata és felelőssége különösen:

* közreműködik a Tolna Megyei Önkormányzat Elnöke által felkért külső szakértővel a közbeszerzési eljárás alapján kötendő szerződés tervezet elkészítésében,
* jogi kérdésekben állást foglal,
* részt vesz a bírálóbizottság munkájában és az ajánlatkérő részéről biztosítja a döntéshez szükséges jogi szakértelmet.
* közreműködik a közbeszerzési eljárás alapján megkötésre kerülő szerződés végleges tartalmának elkészítésében.

6.2.3. Bírálóbizottság pénzügyi szakértelemmel rendelkező tagjának feladata és felelőssége különösen:

* közreműködik a Tolna Megyei Önkormányzat Elnöke által felkért külső szakértővel a szerződéskötéshez szükséges pénzügyi feltételek meghatározásában figyelemmel a pályázati elszámolás feltételeire,
* kiegészítő tájékoztatás esetén megválaszolja a pénzügyi szakmai kérdéseket,
* ellenőrzi az ajánlatoknak az előírt pénzügyi és gazdasági alkalmassági feltételeknek való megfelelést,
* ellenőrzi a nyertesnek javasolt ajánlatnak a rendelkezésre álló fedezet mértékének való megfelelést,
* részt vesz a bírálóbizottság munkájában és az ajánlatkérő részéről biztosítja a döntéshez szükséges pénzügyi szakértelmet.

6.2.4. Bírálóbizottság közbeszerzési szakértelemmel rendelkező tagjának feladata és felelőssége különösen:

* összeállítja a közbeszerzési dokumentumok közbeszerzési-jogi részét,
* kiegészítő tájékoztatás esetén megválaszolja a közbeszerzési jellegű kérdéseket,
* ellenőrzi az ajánlatoknak az előírt közbeszerzési követelményeknek való megfelelést,
* részt vesz a bírálóbizottság munkájában és az ajánlatkérő részéről biztosítja a döntéshez szükséges felelős akkreditált közbeszerzési szaktanácsadói szakértelmet.

6.3. A Bíráló Bizottság akkor határozatképes, ha a szavazati joggal rendelkező tagok több mint a fele jelen van. A Bíráló Bizottság elnöke a bírálóbizottság jogi szakértelemmel rendelkező tagja. Bírálóbizottság elnökét akadályoztatása esetén a közbeszerzési szakértelemmel rendelkező tag helyettesíti. A Bíráló Bizottság tagjainak maximális létszáma 4 fő.

6.4. A Bíráló Bizottság ajánlásait egyszerű szótöbbséggel hozza.

6.5. A Bíráló Bizottság ülését az elnök - akadályoztatása esetén a közbeszerzési szakértelemmel rendelkező tag – hívja össze. A Bíráló Bizottság ülésének időpontjáról a bizottság tagjait az ülés előtt legalább 3 nappal írásban értesíteni kell a meghívó és a bírálathoz szükséges dokumentumok megküldésével. Ettől eltérni csak az azonnali döntést igénylő, soron kívüli ülés összehívása esetén lehet.

6.6. A bírálóbizottság ülése nem nyilvános azon bírálóbizottság tagja, illetve tanácskozási joggal a Tolna Megyei Önkormányzat Elnöke által megbízott, valamint az Ajánlatkérő képviseletére jogosult személy által delegált személy(ek) vehet(nek) részt. A külső közbeszerzési szakértők, a felelős akkreditált közbeszerzési szaktanácsadók és az egyéb külső szakértők bevonása a Tolna Megyei Önkormányzat Elnökének felkérésével történik.

6.7. Az eljárásba bevont külsős személyek, a bírálóbizottság tagjai és a tanácskozási joggal részt vett személyek a munkájuk megkezdése előtt kötelesek jelen szabályzatot tanulmányozni és a benne foglaltak szerint eljárni.

6.8. A közbeszerzési eljárások előkészítésébe, illetve az eljárás más szakaszaiba csak olyan személyek vonhatók be, akik vonatkozásában a Kbt. 25. §-ban meghatározott összeférhetetlenségi okok nem állnak fenn.

Az eljárásba bevont további személyek már a tudomásulvételkor kötelesek jelezni, ha a közbeszerzés tárgyából, a várható gazdasági szereplőkről vagy egyéb rendelkezésükre álló információból eredően személyükkel kapcsolatban összeférhetetlenség merül fel.

A nyilatkozat aláírását megtagadó személy a közbeszerzési eljárásban nem vehet részt.

6.9. Amennyiben akár a közbeszerzési eljárás előkészítése, akár az eljárás lefolytatása során bármely személynél összeférhetetlenség merül fel, úgy az érintett az eljárás további menetében nem vehet részt. Helyére eseti megbízással új tag jelölhető ki.

6.10. A Bíráló Bizottság üléseiről, a megtartott konzultációkról és az egyéb fontosnak ítélt eseményekről jegyzőkönyveket kell felvenni. Utóbbiak körét a Tolna Megyei Önkormányzat Elnöke határozza meg.

6.11. Amennyiben a közbeszerzési eljárás során, illetve az azt lezáró döntést követően jogorvoslati eljárást kezdeményeznek, akkor a bevont személyek részvétele automatikusan meghosszabbodik a jogorvoslati eljárás jogerős lezárásáig.

# 7. A közbeszerzési eljárások dokumentálásának rendje

7.1. A Tolna Megyei Önkormányzat felelős azért, hogy a közbeszerzési eljárás előkészítésétől az eljárás alapján kötött szerződés teljesítéséig keletkező valamint részére átadott valamennyi irat kezeléséről gondoskodjon.

7.2. A közbeszerzési eljárásban keletkezett iratok iktatására a Tolna Megyei Önkormányzat iratkezelési szabályzatának rendelkezéseit kell alkalmazni.

7.3. A közbeszerzési eljárás során keletkező okmányokból kivonatot, ezekről másolatot csak a Tolna Megyei Önkormányzat Elnökének engedélyével szabad készíteni.

7.4. A közbeszerzési eljárás során keletkező iratokat csak a Tolna Megyei Önkormányzatnál, az Ajánlatkérőnél és a felkért külső közbeszerzési szakértőknél szabad használni.

7.5. A gazdasági szereplők (ajánlattevők/jelentkezők) által üzleti titoknak minősített információt – ha azok kielégítik a Kbt. vonatkozó előírásait - ennek megfelelően, bizalmasan kell kezelni.

Nem tekinthetők üzleti titoknak a Kbt. előírása alapján annak nem minősíthető, valamint közérdekű adatok és információk.

7.6. A közbeszerzési eljárás előkészítésével, lefolytatásával és a szerződés teljesítésével kapcsolatos valamennyi iratot a közbeszerzési eljárás lezárásától, illetve szerződéskötés esetén a szerződés teljesítésétől számított legalább 5 évig meg kell őrizni, és a selejtezhető kategóriába csak ezt követő felülvizsgálatuk eredményeképpen kerülhetnek át.

Jogorvoslati eljárás megindítása esetén az összes iratot annak jogerős lezárásáig, de legalább 5 évig kell megőrizni.

7.8. A Közbeszerzési Hatóság, az illetékes ellenőrző szervek, illetve más illetékes szervek kérésére – a Kbt-ben meghatározott határidőkkel, ha ilyenek vannak - a közbeszerzéssel kapcsolatos iratokat meg kell küldeni, és ezért a közbeszerzési eljárás dokumentációjának Ajánlatkérő részére történő átadása előtt a Tolna Megyei Önkormányzat, azt követően az Ajánlatkérő a felelős.

# 8. A gazdasági szereplőkkel történő kapcsolattartás, információadás

A gazdasági szereplőkkel az információadásra és információszerzésre irányuló kapcsolatot írásban, vagyis dokumentált módon kell tartani.

# 9. Az Elektronikus Közbeszerzési Rendszerrel (a továbbiakban: EKR) kapcsolatos rendelkezések

# Az EKR-ben a Tolna Megyei Önkormányzat, mint meghatalmazott ajánlatkérő nevében superuseri jogosultsággal, eljárással kapcsolatos jogosultsággal, hozzáférési jogosultság - további személyeknek történő – adására vonatkozó jogosultsággal rendelkező személy(eke)t a Közgyűlés elnöke bízza meg.

# 10. A szabályzat hatályba lépése

10.1. Jelen szabályzat az Ajánlatkérők és a Tolna Megyei Önkormányzat általi elfogadását és aláírását követő napon lép hatályba.

10.2. A szabályzatot az Ajánlatkérők, a Tolna Megyei Önkormányzat, valamint a bevont közreműködő szakértő valamennyi, a közbeszerzési eljárásokban érintett munkatársával ismertetni kell.

Melléklet Összeférhetetlenségi nyilatkozatminta

**ZÁRADÉK**

Tolna Megyei Önkormányzata jelen egyedi közbeszerzési szabályzatot a Tolna Megyei Önkormányzat Közgyűlése a …………. Kgy. számú határozatával jóváhagyta.

**……………………., 2018. …………………..**

**……………….. …………………………..**

**Elnök Főjegyző**

Simontornya Város Önkormányzata jelen egyedi közbeszerzési szabályzatot a Simontornya Város Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

Harc Község Önkormányzata jelen egyedi közbeszerzési szabályzatot Harc Község Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

Kölesd Községi Önkormányzata jelen egyedi közbeszerzési szabályzatot Kölesd Községi Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

Pálfa Község Önkormányzata jelen egyedi közbeszerzési szabályzatot Pálfa Község Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

A jelen egyedi közbeszerzési szabályzatot a Csiga-Biga Mozgás és Képességfejlesztő Alapítvány részéről jóváhagyta és elfogadta:

**……………………., 2018. …………………..**

**………………….**

**Töttösiné Törő Anita Teréz**

**Kuratórium elnök**1. sz. melléklet

**Összeférhetetlenségi nyilatkozatminta**

**NYILATKOZAT**

Alulírott ……………………..., (anyja neve: ……………….., szül. hely, idő: …………………....) ……………………………………... szám alatti lakos, …………….., mint ajánlatkérő – és a Tolna Megyei Önkormányzat – mint meghatalmazott ajánlatkérő által a „„A Sió vízi turisztikai fejlesztés I. üteme” (TOP-1.2.1-15-TL1-2016-00019) tárgyú közbeszerzési eljárásokhoz” tárgyban lefolytatásra kerülő közbeszerzési eljárással kapcsolatban, mint az eljárásba bevont személy kijelentem, hogy velem szemben a közbeszerzésekről szóló 2015. évi CXLIII. törvény 25. §-ában foglalt összeférhetetlenségi körülmények nem állnak fenn, vagyis:

1./ **Képes vagyok funkcióim pártatlan és tárgyilagos gyakorlására**, különös tekintettel arra, hogy nincs semmilyen olyan gazdasági vagy más érdekem vagy az eljárásban részt vevő gazdasági szereplővel fennálló más közös érdekem, ami ezt akadályozná.

2./ **Nem veszek részt az eljárásban sem ajánlattevőként, sem részvételre jelentkezőként, sem alvállalkozóként vagy az alkalmasság igazolásában részt vevő szervezetként**.

3./ **Tudomásul veszem,** hogy amennyiben az eljárásban részt vevő ajánlattevő, részvételre jelentkező, alvállalkozók vagy az alkalmasság igazolásában részt vevő szervezet:

a) **vezető tisztségviselője vagy felügyelőbizottságának tagja**,

b) **tulajdonosa**, vagy

c) az a)-b) pont szerinti személy **közös háztartásban élő hozzátartozója vagyok**, úgy közreműködésem az eljárásban a **verseny tisztaságának sérelmét eredményezheti**.

**Kijelentem, hogy ilyen jogviszony, a piacon jelenlévő érdekelt egyik gazdasági szereplővel kapcsolatosan sem áll fenn.**

**4./ Tudomásul veszem, hogy ezek az összeférhetetlenségi okok alapján - különösen az általam megszerzett többlet-információkra tekintettel - a közbeszerzési eljárásban történő részvételem összeférhetetlenséget eredményez!**

**Amennyiben bármilyen összeférhetetlenségi ok személyemmel kapcsolatban az eljárás ideje alatt felmerül, arról az Ajánlatkérőt haladéktalanul tájékoztatom.**

**5./ Tudomásul veszem, hogy bármelyik összeférhetetlenségi ok megléte esetén az eljárásban a továbbiakban nem vehetek részt.**

6./ Az eljárás során kapott **információkat bizalmasan kezelem, az üzleti titkokat**, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna, **megőrzöm**.

Egyúttal kijelentem, hogy a fenti közbeszerzési eljárás során tudomásomra jutott információkat kizárólag az eljárásban használom fel, és a Közbeszerzésekről szóló 2015. évi CXLIII. törvény 44. §-ában meghatározott üzleti titkokat megőrzöm.

Simontornya, 20

………………….

Torma József

polgármester

**EGYEDI KÖZBESZERZÉSI SZABÁLYZAT ÉS FELELŐSSÉGI REND**

**„Sió-mente kerékpár turisztikai fejlesztés I. ütem” (TOP-1.2.1-15-TL1-2016-00016) tárgyú közbeszerzési eljárásokhoz**

**1. A szabályzat hatálya**

1.1. Jelen szabályzat hatálya kizárólag a „Sió-mente kerékpár turisztikai fejlesztés I. ütem” (TOP-1.2.1-15-TL1-2016-00016) tárgyú projekt megvalósítása során lefolytatásra kerülő közbeszerzési eljárásokra terjed ki.

1.2. Tolna Megyei Önkormányzat, Harc Község Önkormányzata, Pálfa Község Önkormányzata, Simontornya Város Önkormányzata, valamint Sióagárd Község Önkormányzata, mint ajánlatkérők a közbeszerzésekről szóló 2015. évi CXLIII. törvény 29. § (2) bekezdése alapján megállapodnak, hogy a „Sió-mente kerékpár turisztikai fejlesztés I. ütem” (TOP-1.2.1-15-TL1-2016-00016) tárgyú projekt keretében megvalósuló közbeszerzési eljárás(okat) közösen folytatják le a jelen szabályzatban rögzített alapelvek, felelősségi rend, döntéshozatali szabályok szerint.

1.3. A közös közbeszerzési eljárás lefolytatása érdekében Harc Község Önkormányzata, Pálfa Község Önkormányzata, Simontornya Város Önkormányzata, valamint Sióagárd Község Önkormányzata (a továbbiakban: Ajánlatkérő), mint Ajánlatkérők a közbeszerzésekről szóló 2015. évi CXLIII. törvény (a továbbiakban: Kbt.) 29. § (1) és (2) bekezdései alapján meghatalmazták a Tolna Megyei Önkormányzatot, mint meghatalmazott Ajánlatkérőt a „Sió-mente kerékpár turisztikai fejlesztés I. ütem” (TOP-1.2.1-15-TL1-2016-00016) tárgyú projekt keretében megvalósuló közbeszerzési eljárás(ok) lefolytatásával és az ehhez szükséges előkészítési feladatok ellátásával, valamint ezen feladattal összefüggő európai uniós forrásból nyújtott támogatással kapcsolatos kötelezettségei teljesítésével.

1.4. Az Ajánlatkérő rögzíti, hogy a meghatalmazás nem eredményezi az Ajánlatkérőre a Kbt. alapján alkalmazandó szabályok megkerülését.

1.5. A szabályzat személyi hatálya kiterjed a jelen szabályzatban meghatározott feladat – és hatáskörök figyelembevétele mellett a közbeszerzési eljárások előkészítésében és lebonyolításában közreműködő személyekre, így különösen az Ajánlatkérők és a Tolna Megyei Önkormányzat munkavállalóira, köztisztviselőire, tisztviselőire és a munkavállalói jogviszonyban nem álló közreműködőkre, szakértőkre. A közreműködő szakértő(k) jogait és kötelezettségeit – a jelen szabályzat rendelkezéseivel összhangban – külön megbízási szerződés(ek) tartalmazz(ák).

1.6. A Tolna Megyei Önkormányzat azon közbeszerzési eljárás(ok) tekintetében, ahol Ajánlatkérőként jár el, ott a jelen szabályzatban rögzített, az Ajánlatkérőt megillető jogokat és kötelezettségeket is gyakorolja azzal, hogy a hatáskör gyakorlója a Tolna Megyei Közgyűlés Elnöke.

**2. A közbeszerzések lefolytatásának alapelvei**

2.1. **A verseny tisztasága** – az Ajánlatkérő és a Tolna Megyei Önkormányzat – mint meghatalmazott Ajánlatkérő – közbeszerzési eljárásba bevont munkatársa, mindenek előtt pedig a szakértők, valamint a döntéselőkészítésbe bevontak és a döntések meghozatalára feljogosítottak, kötelesek biztosítani a verseny tisztaságát.

Kötelesek továbbá figyelemmel kísérni, hogy bármelyik jelentkező, ajánlattevő – a Kbt. 2.§ (1) bekezdésében foglaltak ellenére – a verseny tisztaságát sértő cselekményt követ-e el.

2.2. **A verseny átláthatósága, nyilvánossága** – a közbeszerzési eljárásokban az Ajánlatkérő és a Tolna Megyei Önkormányzat – mint meghatalmazott Ajánlatkérő –, mindenek előtt pedig a szakértők, valamint a döntéselőkészítésbe bevontak és a döntések meghozatalára feljogosítottak a Kbt. szellemével összhangban kötelesek az átláthatóság és a nyilvánosság alapelvét maximálisan betartani és ennek érdekében:

1. valamennyi hirdetményt a Kbt-ben előírt tartalommal és határidőkkel, ha ilyenek vannak, az értékhatártól függően az Európai Unió Hivatalos Lapjában, illetve a Közbeszerzési Értesítőben vagy a Közbeszerzési Adatbázisban közzé kell tenni;
2. meg kell felelni a Kbt-ben előírt információadási kötelezettségnek mind a jelentkezők, illetve a gazdasági szereplők, mind más ajánlatkérők, mind pedig a Közbeszerzési Hatóság felé;
3. a közbeszerzési eljárás nyomán megkötött szerződést – a Kbt-vel összhangban megadott üzleti titkok kivételével - közérdekű adatként kell kezelni.

2.3. **Esélyegyenlőség** – a közbeszerzési eljárásokban az Ajánlatkérő és a Tolna Megyei Önkormányzat – mint meghatalmazott ajánlatkérő -, mindenek előtt pedig a szakértők, olyan követelményeket kell, hogy felállítsanak, valamint az eljárás lefolytatására olyan feltételeket kell, hogy teremtsenek, amelyek biztosítják a gazdasági szereplők esélyegyenlőségét.

2.4. **Egyenlő bánásmód** – a közbeszerzési eljárásokban az Ajánlatkérő és a Tolna Megyei Önkormányzat – mint meghatalmazott ajánlatkérő -, mindenek előtt pedig a szakértők, olyan követelményeket kell, hogy felállítsanak, valamint az eljárás lefolytatására olyan feltételeket kell, hogy teremtsenek, amelyek biztosítják a gazdasági szereplőkkel szembeni egyenlő bánásmódot.

2.5. **Nemzeti elbánás** – a Kbt. előírásának megfelelően, amennyiben a közbeszerzési eljárásnak külföldi gazdasági szereplője van, úgy az Európai Unióban letelepedett gazdasági szereplőknek és a közösségi áruknak nemzeti elbánást kell biztosítani. Az Európai Unión kívül letelepedett gazdasági szereplőknek és a nem közösségi áruknak nemzeti elbánást a Magyarországnak és az Európai Uniónak a közbeszerzések terén fennálló nemzetközi kötelezettségeivel összhangban kell biztosítani.

A nemzeti elbánás alatt azt kell érteni, hogy a szakértők, valamint a döntéselőkészítésbe bevontak és a döntések meghozatalára feljogosítottak a külföldi gazdasági szereplőt kötelesek a hazai gazdasági szereplőkkel megegyező elbánásban részesíteni, és ezzel lehetővé tenni számukra a szerződés elnyerésének esélyét.

2.6. **Jóhiszeműség, tisztesség –** az Ajánlatkérő és a Tolna Megyei Önkormányzat – mint meghatalmazott ajánlatkérő - és a gazdasági szereplők a közbeszerzési eljárásban a jóhiszeműség és a tisztesség követelményeinek megfelelően kötelesek eljárni. A joggal való visszaélés tilos, amelynek kapcsán a közbeszerzési eljárásban résztvevők a közbeszerzés céljának megfelelően a Kbt-vel összhangban kötelesek eljárni.

2.7. **Nyelvhasználat –** a közbeszerzési eljárás nyelve a magyar, az Ajánlatkérők és a Tolna Megyei Önkormányzat – mint meghatalmazott ajánlatkérő - a közbeszerzési eljárásban lehetővé teheti – de nem követelheti meg – a magyar helyett más nyelv használatát is.

2.8. **Hatékony és felelős gazdálkodás** - a közbeszerzési eljárásokban az Ajánlatkérőknek és a Tolna Megyei Önkormányzatnak – mint meghatalmazott ajánlatkérőnek -, mindenekelőtt pedig a szakértőknek a közpénzek felhasználásakor a hatékony és felelős gazdálkodás elvét szem előtt tartva kell eljárnia.

**3. Az Ajánlatkérő és a Tolna Megyei Önkormányzat – mint meghatalmazott ajánlatkérő – jogai és kötelezettségei**

3.1. Az Ajánlatkérő jogai és kötelezettségei:

1. Az Ajánlatkérő rendelkezésre bocsátja a közbeszerzési eljárás előkészítéséhez és lefolytatásához szükséges okiratokat, információkat teljes körűen, folyamatosan, haladéktalanul.
2. Az Ajánlatkérő rendelkezésre bocsátja a közbeszerzési eljárás előkészítéséhez és lefolytatásához szükséges becsült érték meghatározásának, valamint a közbeszerzés Kbt. szerinti műszaki leírásának dokumentumait, és a szerződéskötés pénzügyi feltételeinek meghatározását.
3. Az Ajánlatkérő vállalja, hogy az általános közbeszerzési szabályzatának és a jelen szabályzatnak az összhangját megteremti.
4. Az Ajánlatkérő vállalja, hogy a tárgyévi közbeszerzési tervét az eljárás megindítását megelőzően aktualizálja és átadja.
5. Az Ajánlatkérő elfogadja a közbeszerzési dokumentumok részét képező szerződéstervezetet.
6. Az Ajánlatkérő képviseletére jogosult személy (pl. polgármester/kuratórium elnök) javaslatot tehet 1 fő tanácskozási joggal rendelkező bírálóbizottsági tagszemélyére.
7. Az Ajánlatkérő polgármestere meghozza az adott közbeszerzési eljárást lezáró döntést.
8. Az Ajánlatkérő a közbeszerzési szerződést megköti, indokolt esetben a közbeszerzési szerződés módosítását kezdeményezi, a közbeszerzési szerződés teljesítéséről 3 napon belül az értesítést megküldi a Tolna Megyei Önkormányzatnak.
9. Az Ajánlatkérő jogosult a Tolna Megyei Önkormányzat munkáját figyelemmel kísérni, ellenőrizni.
10. Az Ajánlatkérő jogosult a Tolna Megyei Önkormányzat által elkészített dokumentációkba betekinteni, a közbeszerzési eljárások előkészítéséről és annak lefolytatásáról információt kérni.
11. Az Ajánlatkérő jogosult a közbeszerzési eljárás egyes eljárási cselekményein tanácskozási joggal részt venni, javaslatot tenni.
12. Az Ajánlatkérő jogosult egyeztetéseket összehívni.

3.2. A Tolna Megyei Önkormányzat – mint meghatalmazott Ajánlatkérő - jogai és kötelezettségei:

1. a Tolna Megyei Önkormányzat a közbeszerzések lebonyolítása során a jogosultsággal rendelkező, megfelelő szakemberek bevonásával, kellő szakmaisággal meghatalmazott ajánlatkérőként látja el feladatait.
2. a Támogatási szerződésben rögzített kötelezettségek teljesítéséhez kapcsolódó közbeszerzési eljárásfajták meghatározása, az eljárás fajtájához igazodó közbeszerzési dokumentumok az Ajánlatkérő által adott információk alapján történő elkészítése;
3. a közbeszerzési dokumentumok részét képező szerződéstervezet előkészítése az Ajánlatkérő részére;
4. a szerződéstervezet Ajánlatkérő általi elfogadását követően a közbeszerzési dokumentumok véglegesítése és elfogadása,
5. a Kbt. 115. § vagy a Kbt. 113. § szerinti eljárás alkalmazása esetén, az eljárás(ok)ban saját kezdeményezésre felkérendő gazdasági szereplők meghatározása, valamint a felkérendő gazdasági szereplők kiválasztásához kapcsolódó előzetes vizsgálatok elvégzése;
6. az elfogadott közbeszerzési dokumentumok közzététele vagy megküldése a gazdasági szereplők számára;
7. az eljárás során a beérkező kiegészítő tájékoztatás iránti kérelmek fogadása, az ezzel kapcsolatos adminisztrációs teendők ellátása,
8. a kiegészítő tájékoztatás iránti kérelmekre történő közbeszerzés - jogi természetű válaszok (kiegészítő tájékoztatások) elkészítésében való közreműködés, véleményezése; a válaszoknak (kiegészítő tájékoztatásoknak) az eljárásban részt vevő valamennyi ajánlattevő (jelentkező) részére történő megküldése,
9. az eljárási cselekmények adminisztrálása, tárgyalásos eljárás esetén a tárgyalási jegyzőkönyv vezetése, és a szükséges egyéb kapcsolódó okiratok megszerkesztése,
10. a beérkezett ajánlatok (jelentkezések) jogi kiértékelésében való közreműködés, ennek keretében javaslat készítése az esetleges közbeszerzés - jogi természetű hiánypótlásokra;
11. a hiánypótlások megküldése az eljárásban résztvevők (ajánlattevők, jelentkezők) részére,
12. a beérkezett hiánypótlások kiértékelése alapján közbeszerzés-jogi döntés előkészítő tevékenység ellátása,
13. az Ajánlatkérő eljárást lezáró döntéshozó ülésén (a közbeszerzés jogi kérdések tisztázásához), valamint - tárgyalásos eljárás esetén - ajánlattevőkkel történő tárgyaláson való személyes részvétel biztosítása.
14. a közbeszerzési eljárást lezáró döntés alapján a nyertes ajánlattevővel kötendő szerződés tervezetének elkészítése.
15. a jogszabályban meghatározott elektronikus adatkezelő rendszerekben (EKR, KBA, EPTK) szükséges dokumentumok határidőre történő feltöltése, esetleges hiánypótlások teljesítése.
16. a közbeszerzési eljárás elektronikus dokumentációjának átadása.
17. a Tolna Megyei Önkormányzat jogosult a közbeszerzési feladatainak ellátása érdekében az Ajánlatkérőtől és a Tolna Megyei Önkormányzati Hivataltól adatokat, információkat kérni.
18. a Tolna Megyei Önkormányzat jogosult egyeztetéseket összehívni.

**4. Felelősségi rend a közbeszerzési eljárás előkészítése során**

| **Feladat** | **Határidő** | **Végrehajtásért felel** | **Döntésért felel** | **Megjegyzés** |
| --- | --- | --- | --- | --- |
| **Közbeszerzési eljárás becsült értékének meghatározása az erről készült dokumentum jóváhagyás és átadása** |  | Ajánlatkérő és/vagy meghatalmazott ajánlatkérő | Ajánlatkérő szervezet képviselője/polgármestere |  |
| **Összeállítja az ajánlattételi dokumentáció műszaki-szakmai részét és a közbeszerzési műszaki leírást és annak tartalmát jóváhagyja és átadja** |  | Ajánlatkérő és/vagy meghatalmazott ajánlatkérő | Ajánlatkérő szervezet képviselője/polgármestere |  |
| **Bíráló Bizottság kijelölése** | A közbeszerzés konkrét előkészítését megelőzően | Tolna Megyei Önkormányzat | Tolna Megyei Önkormányzat Elnöke |  |
| Külső közbeszerzési szakértő és/vagy egyéb szakértő felkérése abban az esetben kötelező, amennyiben a közbeszerzés tárgya indokolttá teszi | Kbt. szerinti határidő **nincs** | Tolna Megyei Önkormányzat | Tolna Megyei Önkormányzat Elnöke |  |
| A Bíráló Bizottságba kijelöltek és az egyéb bevont személyek **összeférhetetlenségének** vizsgálata, erről szóló **nyilatkozattétel** | A Bíráló Bizottság kijelölését, illetve a külső szakértők **bevonását követően azonnal** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A közbeszerzési eljárást **indító okmányok összeállítása** | Kbt. szerinti határidő **nincs** | Tolna Megyei Önkormányzat és/vagy Ajánlatkérő | Tolna Megyei Önkormányzat Elnöke |  |
| A **bírálati szempontok** meghatározása | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatás része; az eljárás során nem módosítható!* |
| Az **alkalmassági követelmények** meghatározása | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatás része; az eljárás során nem módosítható!* |
| A **közbeszerzés** **tárgyának és rövid műszaki tartalmának** meghatározása | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. | *Az összefoglaló tájékoztatás része; az eljárás során nem módosítható!* |
| A **részajánlattétel lehetőségének vizsgálata** a Kbt. 61. § (4) bekezdése alapján | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatás része; az eljárás során nem módosítható!* |
| **Saját kezdeményezésre meghívott gazdasági szereplők** **meghatározása,** valamint a felkért gazdasági szereplők kiválasztásához kapcsolódó előzetes vizsgálatok elvégzése | A Kbt. 115.§ szerinti eljárás, illetve a Kbt. 113.§ (5) bekezdése esetén ajánlati, illetve ajánlattételi felhívás véglegesítéséig vagy a Kbt. 113.§ (1) bekezdése esetén az összefoglaló tájékoztatás véglegesítéséig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összefoglaló tájékoztatással egyidejűleg kell megküldeni a Közbeszerzési Hatóság részére.* |
| **Összefoglaló tájékoztatás**  összeállítása a közzétételhez | Kbt. szerinti határidő **nincs** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. | *A tájékoztatás tartalma a közzétételét követően nem módosítható.*  *Ha az összefoglaló tájékoztatás visszavonása válik szükségessé, azért jelen pontban meghatározott személyek a felelősek!* |
| **Összefoglaló tájékoztatás**  **rendszerhasználati díjának befizetése** | Közzétételre történő leadás előtt | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Közzétételenként 10 000 forint. Az összefoglaló tájékoztatás Hatóság honlapján történő közzétételére csak a rendszerhasználati díj befizetést követően kerülhet sor.* |
| **Eljárást megindító felhívás** összeállítása (**meghívásos**, vagy **tárgyalásos eljárás esetén**) | Legkésőbb az összefoglaló tájékoztatás megküldésétől számított tizenkét hónapon belül vagy a Kbt. 113.§ (5) bekezdése esetén Kbt. szerinti határidő **nincs** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. |  |
| A **közbeszerzési dokumentumok** részét képező szerződéstervezet **kidolgozása** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke. |  |
| A **közbeszerzési dokumentumok** részét képező szerződéstervezet **véleményezése** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig.  A véleményezésre 5 munkanap áll rendelkezésre. | Tolna Megyei Önkormányzat Hivatala részéről a közbeszerzési eljárás előkészítésébe bevont személy(ek) | Tolna Megyei Önkormányzat Hivatala részéről a közbeszerzési eljárás előkészítésébe bevont személy(ek) |  |
| A közbeszerzési dokumentumok részét képező **szerződéstervezet** **elfogadása** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig. | Tolna Megyei Önkormányzat Elnöke által felkért külső szakértők | Ajánlatkérő szervezet képviselője/polgármestere | *Az ajánlati kötöttség beálltát követően a szerződéstervezet tartalmát módosítani nem lehet!.* |
| A felhívást kiegészítő **közbeszerzési dokumentumok** (nyilatkozatminták és –jegyzékek) **kidolgozása** **és elfogadása** | Az eljárást (szakaszt) megindító felhívás gazdasági szereplők részére történő megküldéséig vagy a Kbt. 113.§ (5) bekezdése esetén az eljárást megindító felhívás közzétételéig. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Építési beruházás esetén kötelező a 322/2015. (X. 30.) Korm. rendelet szerinti műszaki dokumentáció!* |

**5. Felelősségi rend a közbeszerzési eljárás lefolytatása során**

| **Feladat** | **Határidő** | **Végrehajtásért felel** | **Döntésért felel** | **Megjegyzés** |
| --- | --- | --- | --- | --- |
| A közbeszerzési eljárás megkezdése |  |  |  |  |
| Nyílt eljárásban  Az ajánlati felhívás **hirdetményi díjának befizetése** | Megjelentetésre történő leadás előtt | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Kizárólag a Kbt. 113.§ (5) bekezdése esetén* |
| Az ajánlati felhívás **kísérőlevelének** elektronikus úton történő **elkészítése** | Megjelentetésre történő leadás előtt | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Kizárólag a Kbt. 113.§ (5) bekezdése esetén* |
| A közbeszerzési **eljárást indító ajánlattételi felhívás feladása** a Közbeszerzési Hatóság Hirdetménykezelési Főosztályhoz a **megjelentetéshez** | Kbt. szerinti határidő **nincs** | Tolna Megyei Önkormányzat Elnöke által felkért külső szakértők |  | *Kizárólag a Kbt. 113.§ (5) bekezdése esetén*  *- aj. felhívás;*  *- kísérőlevél;*  *- befizetést iga-zoló okmány másolata* |
| Meghívásos eljárásban  Az eljárásmód megegyezik a nyílt eljárásban megfogalmazottakkal, azzal a különbséggel, hogy az ajánlati felhívás helyett részvételi felhívást kell érteni. |  | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| Tárgyalásos eljárásban  Az eljárásmód megegyezik a nyílt eljárásban megfogalmazottakkal, azzal a különbséggel, hogy az ajánlati felhívás helyett részvételi felhívást kell érteni. |  | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az eljárás hirdetmény közzétételével indul.* |
| Hirdetmény nélküli tárgyalásos eljárásban  Az ajánlattételi felhívás **elkészítése** | Az eljárás megkezdése napján | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| Az ajánlattételi felhívás **közvetlen megküldése a gazdasági szereplőknek** | Kbt. szerinti határidő **nincs** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A közbeszerzési **dokumentumok** hozzáférhetővé tétele | A közbeszerzési dokumentumokat a gazdasági szereplők számára elektronikus úton, - a regisztrálási adatok megkérésének kivételével – közvetlenül, korlátlanul és teljeskörűen, térítésmentesen hozzáférhetővé kell tenni. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Kiegészítő tájékoztatás keretében kérdések fogadása**  - nyílt eljárásban az ajánlattevőktől  - kétszakaszos eljárásban (meghívásos, tárgyalásos eljárásban) a jelentkezőktől |  | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Kiegészítő tájékoztatás megadása** (vagy konzultáció szervezése), a szükséges közzétételi kötelezettség teljesítése  - nyílt eljárásban az ajánlattevőktől  - kétszakaszos eljárásban (meghívásos, tárgyalásos eljárásban) a jelentkezőktől | Az ajánlattételi határidő, részvételi jelentkezési határidő lejártát megelőző **ésszerű időben** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **A benyújtásra kerülő ajánlatok, jelentkezések fogadása**  - nyílt eljárásban **ajánlatok** **fogadása** a gazdasági szereplőktől  - kétszakaszos eljárásban (meghívásos, tárgyalásos eljárásban) a **részvételi jelentkezések fogadása** a gazdasági szereplőktől | Az **ajánlattételi határidőig**  A **részvételi jelentkezési határidőig** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **A benyújtott ajánlatok, jelentkezések bontása**  - nyílt eljárásban **ajánlatok** **bontása**  - kétszakaszos eljárásban (meghívásos, tárgyalásos eljárásban) a **részvételi jelentkezések bontása** | Az **ajánlattételi határidő lejártakor**  **A részvételi jelentkezési határidő lejártakor** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Ajánlatkérő az ajánlatok – tárgyalásos eljárásban a végleges ajánlatok –bontásának megkezdésekor, az ajánlatok felbontása előtt közvetlenül ismerteti a szerződés teljesítéséhez rendelkezésre álló anyagi fedezet összegét.* |
| A részvételi jelentkezések, illetve ajánlatok **bontásáról jegyzőkönyv elkészítése és megküldése a jelentkezőknek/ajánlattevőknek**, a szükséges közzétételi kötelezettség teljesítése | A bontást követő **5 naptári napon belül.** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A **jelentkezések**, illetve az **ajánlatok elbírálása** |  | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | ***Nyílt eljárásban*** *az ajánlatok bírálatát az ajánlatok értékelését követően is el lehet végezni, amennyiben ez a felhívásban előírásra került.* |
| Az eljárásból **kizárandó jelentkezők/ajánlattevők meghatározása** | Az elbírálás határidejéig. Az **erről hozott döntést követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldenia jelentkezőnek/ajánlattevőnek | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A jelentkezések, illetve az ajánlatok előzetes **formai vizsgálata** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| A **hiánypótlás és felvilágosítás kérés** körének tételes meghatározása a nem egyértelmű kijelentések, nyilatkozatok, igazolások tartalmának tisztázása érdekében | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **Hiánypótlásra és felvilágosítás kérésre történő felszólítás** és a hiánypótlások fogadása | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| Az **érvénytelen jelentkezések, illetve ajánlatok meghatározása** | Az elbírálás határidejéig  Az **erről hozott döntést követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldenia jelentkezőnek/ajánlattevőnek | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A Kbt. 69.§ (3) bekezdése alapján megfelelőnek talált **ajánlatok értékelési szempontok szerint értékelése** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **A Kbt. 69.§ (4) bekezdése szerinti igazolások** körének tételes meghatározása az alkalmasság igazolásának érdekében | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** **benyújtására történő felszólítás** és az utólagos igazolások fogadása | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** **formai vizsgálata** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** tekintetében **hiánypótlás és felvilágosítás kérés** körének tételes meghatározása a nem egyértelmű kijelentések, nyilatkozatok, igazolások tartalmának tisztázása érdekében | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** tekintetében a **hiánypótlásra és felvilágosítás kérésre történő felszólítás** és a hiánypótlások fogadása | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** **formai érvényességének vizsgálata** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság | *Amennyiben előírásra került alkalmassági követelmény!* |
| **A Kbt. 69.§ (4) bekezdése szerinti igazolások** alapján az **érvénytelen jelentkezések, illetve ajánlatok meghatározása** | Az elbírálás határidejéig  Az **erről hozott döntést követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldenia jelentkezőnek/ajánlattevőnek | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Amennyiben előírásra került alkalmassági követelmény!* |
| Az **alkalmas jelentkezők, illetve ajánlattevők kiválasztása** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Amennyiben előírásra került alkalmassági követelmény!* |
| Az érvényes és alkalmasnak minősített gazdasági szereplők jelentkezéseinek, ajánlatainak **elbírálása, javaslattétel a döntéshozónak** | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **Tárgyalások** lefolytatása (Hirdetménnyel induló tárgyalásos eljárás ajánlattételi szakaszában és a hirdetmény nélküli tárgyalásos eljárásban) | Az elbírálás határidejéig | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| A további tárgyaláson résztvevő gazdasági szereplői kör szűkítése | Kbt-ben megszabott határidő nincs | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| Tárgyalásról jegyzőkönyv elkészítése és a jelenlévő ajánlattevőkkel való aláíratása | Minden tárgyalás befejezésekor | Bíráló Bizottság és a Tolna Megyei Önkormányzat Elnöke által felkért külső szakértők | Bíráló Bizottság |  |
| **Döntéshozatal** a részvételi szakasz, illetve az eljárás eredményéről | Az elbírálás határidejéig | Tolna Megyei Önkormányzat Elnöke által felkért külső szakértők | Ajánlatkérő képviseletére jogosult személy/ Önkormányzat esetén annak polgármestere |  |
| **Írásbeli összegzés** elkészítése a részvételi szakasz, illetve az eljárás eredményéről | Az elbírálás határidejéig | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| A részvételi szakasz elbírálásáról, illetve az eljárás eredményéről szóló **összegzés megküldése az összes jelentkezőnek/ajánlattevőnek** | Az **elbírálás befejezését követően a lehető leghamarabb de legkésőbb 3 munkanapon belül egyidejűleg** telefaxon vagy elektronikus úton meg kell küldeniaz összes jelentkezőnek/ajánlattevőnek | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Az összegezést a gazdasági szereplőknek történő megküldéssel egyidejűleg a Közbeszerzési Adatbázisban is közzé kell tenni minden esetben, a közbeszerzéshez támogatásban részesülő ajánlatkérő esetében a külön jogszabályban meghatározott szervek képviselőinek kérésre meg kell küldeni.* |
| Az eljárás **eredményéről szóló hirdetmény** (tájékoztató), elkészítése, hirdetményi díj befizetése | Feladás legkésőbb a szerződéskötést, ennek hiányában az eljárás eredménytelenné nyilvánításától vagy a szerződéskötés megtagadásától szóló ajánlatkérői döntést követő számított **10 munkanapon belül** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Kétszakaszos eljárásban** (meghívásos, hirdetménnyel induló tárgyalásos eljárásban) az **ajánlattételi felhívás összeállítása és kiadása/megküldése** az érvényes jelentkezést benyújtott és alkalmasnak minősített gazdasági szereplőknek | A részvételi szakasz eredményének a részvételre jelentkezőkkel történő közlésétől **számított 5 munkanapon belül** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **A Közbeszerzési Hatóságon keresztül az Európai Bizottság tájékoztatása,** ha az állami támogatás miatt kirívóan alacsonynak értékelt ellenszolgáltatást tartalmazó ajánlat és annak elégtelen indoklása miatt valamelyik ajánlatot az ajánlatkérő érvényteleníti | Kbt. szerinti határidő **nincs** (célszerű az ilyen döntés után azonnal végrehajtani) | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Tájékoztatás** megadása a **nyertes ajánlat jellemzőiről** és az általa tett ajánlathoz viszonyított előnyeiről, valamint tárgyalásos eljárás, versenypárbeszéd és innovációs partnerség esetén az ajánlattevőkkel folytatott tárgyalások és párbeszéd menetéről, figyelembe véve a nyertes ajánlattevő üzleti titokhoz fűződő érdekeit is | A kérés kézhezvételétől számított **5 munkanapon belül** | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke | *Kizárólag érvényes ajánlatot benyújtó külön kérésére!* |
| **Szerződés előkészítése** | Az írásbeli összegezés ajánlattevők részére történő megküldését követő naptól számított tizedik napnál későbbi és harmincadik napnál korábbi időpontban. | Tolna Megyei Önkormányzat Elnöke által felkért külső szakértők | Tolna Megyei Önkormányzat Elnöke |  |
| **Szerződéskötés** | Az írásbeli összegezés ajánlattevők részére történő megküldését követő naptól számított tizedik napnál korábbi és harmincadik napnál későbbi időpontban. | Ajánlatkérő részéről a kötelezettség-vállalásra feljogosított személyek | Ajánlatkérő képviseletére jogosult személy/ Önkormányzat esetén a kötelezettség-vállalásra feljogosított személy(ek) | *A szerződésnek az Ajánlatkérő honlapon a teljesítéstől számított öt évig folyamatosan elérhetőnek kell lennie.* |
| **Szerződés nyilvánossága**  A közbeszerzési eljárás alapján megkötött szerződést a honlapon a megkötését követően haladéktalanul közzé kell tenni. | A szerződés megkötését követően haladéktalanul. | Tolna Megyei Önkormányzat Elnöke által felkért külső szakértők | Ajánlatkérő | *A szerződésnek a honlapon a teljesítéstől számított öt évig folyamatosan elérhetőnek kell lennie.* |

# 6. A Bíráló Bizottság jogállása, a külső közbeszerzési, a felelős akkreditált közbeszerzési szaktanácsadó és az egyéb szakértők bevonása az eljárásba, valamint összeférhetetlenségük

6.1. Az Ajánlatkérő és a Tolna Megyei Önkormányzat – mint meghatalmazott ajánlatkérő által lefolytatott közbeszerzési eljárások során, a beérkezett jelentkezések és ajánlatok értékelésére és elbírálására Bíráló Bizottságot kell létrehozni.

Bírálóbizottság tagjait szükség szerint póttagjait Tolna Megyei Önkormányzat Elnöke bízza meg. Az Ajánlatkérő képviseletére jogosult személy jogosult egy tag személyére javaslatot tenni, mely tag tanácskozási joggal vehet részt a bizottság munkájában.

6.2. A Bíráló Bizottság tagjai:

* közbeszerzési szakértelemmel rendelkező személy
* jogi szakértelemmel rendelkező személy
* pénzügyi szakértelemmel rendelkező személy
* közbeszerzés tárgya szerinti szakmai szakértelemmel rendelkező személy.

A Bíráló Bizottság ülésén a tagokon kívül jelen lehet tanácskozási joggal:

* az Ajánlatkérő képviseletére jogosult személy által javasolt személy,
* az Elnök által megbízott egyéb személy, szakértő(ek)

A Bíráló Bizottság tagja, póttagja távolléte, akadályoztatása esetén jogosult arra, hogy helyettesítése céljából megfelelő szakértelemmel rendelkező személyt hatalmazzon meg a bizottsági tagsági feladatok ellátására.

6.2.1. Bírálóbizottság közbeszerzés tárgya szerinti szakértelemmel rendelkező tagjának feladata és felelőssége különösen:

* közreműködik az Ajánlatkérővel és a Tolna Megyei Önkormányzattal a közbeszerzési dokumentumok részét képező műszaki-szakmai rész összeállításában valamint a közbeszerzési műszaki leírás/dokumentáció összeállításában,
* kiegészítő tájékoztatás esetén megválaszolja a műszaki, szakmai kérdéseket,
* ellenőrzi az ajánlatoknak az előírt műszaki, szakmai alkalmassági feltételeknek való megfelelést,
* ellenőrzi az ajánlatoknak az előírt egyéb műszaki feltételeknek való megfelelést (pl. költségvetés),
* részt vesz a bírálóbizottság munkájában és az ajánlatkérő részéről biztosítja a döntéshez szükséges közbeszerzés tárgy szerinti szakértelmet.

6.2.2. Bírálóbizottság jogi szakértelemmel rendelkező tagjának feladata és felelőssége különösen:

* közreműködik a Tolna Megyei Önkormányzat Elnöke által felkért külső szakértővel a közbeszerzési eljárás alapján kötendő szerződés tervezet elkészítésében,
* jogi kérdésekben állást foglal,
* részt vesz a bírálóbizottság munkájában és az ajánlatkérő részéről biztosítja a döntéshez szükséges jogi szakértelmet.
* közreműködik a közbeszerzési eljárás alapján megkötésre kerülő szerződés végleges tartalmának elkészítésében.

6.2.3. Bírálóbizottság pénzügyi szakértelemmel rendelkező tagjának feladata és felelőssége különösen:

* közreműködik a Tolna Megyei Önkormányzat Elnöke által felkért külső szakértővel a szerződéskötéshez szükséges pénzügyi feltételek meghatározásában figyelemmel a pályázati elszámolás feltételeire,
* kiegészítő tájékoztatás esetén megválaszolja a pénzügyi szakmai kérdéseket,
* ellenőrzi az ajánlatoknak az előírt pénzügyi és gazdasági alkalmassági feltételeknek való megfelelést,
* ellenőrzi a nyertesnek javasolt ajánlatnak a rendelkezésre álló fedezet mértékének való megfelelést,
* részt vesz a bírálóbizottság munkájában és az ajánlatkérő részéről biztosítja a döntéshez szükséges pénzügyi szakértelmet.

6.2.4. Bírálóbizottság közbeszerzési szakértelemmel rendelkező tagjának feladata és felelőssége különösen:

* összeállítja a közbeszerzési dokumentumok közbeszerzési-jogi részét,
* kiegészítő tájékoztatás esetén megválaszolja a közbeszerzési jellegű kérdéseket,
* ellenőrzi az ajánlatoknak az előírt közbeszerzési követelményeknek való megfelelést,
* részt vesz a bírálóbizottság munkájában és az ajánlatkérő részéről biztosítja a döntéshez szükséges felelős akkreditált közbeszerzési szaktanácsadói szakértelmet.

6.3. A Bíráló Bizottság akkor határozatképes, ha a szavazati joggal rendelkező tagok több mint a fele jelen van. A Bíráló Bizottság elnöke a bírálóbizottság jogi szakértelemmel rendelkező tagja. Bírálóbizottság elnökét akadályoztatása esetén a közbeszerzési szakértelemmel rendelkező tag helyettesíti. A Bíráló Bizottság tagjainak maximális létszáma 4 fő.

6.4. A Bíráló Bizottság ajánlásait egyszerű szótöbbséggel hozza.

6.5. A Bíráló Bizottság ülését az elnök - akadályoztatása esetén a közbeszerzési szakértelemmel rendelkező tag – hívja össze. A Bíráló Bizottság ülésének időpontjáról a bizottság tagjait az ülés előtt legalább 3 nappal írásban értesíteni kell a meghívó és a bírálathoz szükséges dokumentumok megküldésével. Ettől eltérni csak az azonnali döntést igénylő, soron kívüli ülés összehívása esetén lehet.

6.6. A bírálóbizottság ülése nem nyilvános azon bírálóbizottság tagja, illetve tanácskozási joggal a Tolna Megyei Önkormányzat Elnöke által megbízott, valamint az Ajánlatkérő képviseletére jogosult személy által delegált személy(ek) vehet(nek) részt. A külső közbeszerzési szakértők, a felelős akkreditált közbeszerzési szaktanácsadók és az egyéb külső szakértők bevonása a Tolna Megyei Önkormányzat Elnökének felkérésével történik.

6.7. Az eljárásba bevont külsős személyek, a bírálóbizottság tagjai és a tanácskozási joggal részt vett személyek a munkájuk megkezdése előtt kötelesek jelen szabályzatot tanulmányozni és a benne foglaltak szerint eljárni.

6.8. A közbeszerzési eljárások előkészítésébe, illetve az eljárás más szakaszaiba csak olyan személyek vonhatók be, akik vonatkozásában a Kbt. 25. §-ban meghatározott összeférhetetlenségi okok nem állnak fenn.

Az eljárásba bevont további személyek már a tudomásulvételkor kötelesek jelezni, ha a közbeszerzés tárgyából, a várható gazdasági szereplőkről vagy egyéb rendelkezésükre álló információból eredően személyükkel kapcsolatban összeférhetetlenség merül fel.

A nyilatkozat aláírását megtagadó személy a közbeszerzési eljárásban nem vehet részt.

6.9. Amennyiben akár a közbeszerzési eljárás előkészítése, akár az eljárás lefolytatása során bármely személynél összeférhetetlenség merül fel, úgy az érintett az eljárás további menetében nem vehet részt. Helyére eseti megbízással új tag jelölhető ki.

6.10. A Bíráló Bizottság üléseiről, a megtartott konzultációkról és az egyéb fontosnak ítélt eseményekről jegyzőkönyveket kell felvenni. Utóbbiak körét a Tolna Megyei Önkormányzat Elnöke határozza meg.

6.11. Amennyiben a közbeszerzési eljárás során, illetve az azt lezáró döntést követően jogorvoslati eljárást kezdeményeznek, akkor a bevont személyek részvétele automatikusan meghosszabbodik a jogorvoslati eljárás jogerős lezárásáig.

# 7. A közbeszerzési eljárások dokumentálásának rendje

7.1. A Tolna Megyei Önkormányzat felelős azért, hogy a közbeszerzési eljárás előkészítésétől az eljárás alapján kötött szerződés teljesítéséig keletkező valamint részére átadott valamennyi irat kezeléséről gondoskodjon.

7.2. A közbeszerzési eljárásban keletkezett iratok iktatására a Tolna Megyei Önkormányzat iratkezelési szabályzatának rendelkezéseit kell alkalmazni.

7.3. A közbeszerzési eljárás során keletkező okmányokból kivonatot, ezekről másolatot csak a Tolna Megyei Önkormányzat Elnökének engedélyével szabad készíteni.

7.4. A közbeszerzési eljárás során keletkező iratokat csak a Tolna Megyei Önkormányzatnál, az Ajánlatkérőnél és a felkért külső közbeszerzési szakértőknél szabad használni.

7.5. A gazdasági szereplők (ajánlattevők/jelentkezők) által üzleti titoknak minősített információt – ha azok kielégítik a Kbt. vonatkozó előírásait - ennek megfelelően, bizalmasan kell kezelni.

Nem tekinthetők üzleti titoknak a Kbt. előírása alapján annak nem minősíthető, valamint közérdekű adatok és információk.

7.6. A közbeszerzési eljárás előkészítésével, lefolytatásával és a szerződés teljesítésével kapcsolatos valamennyi iratot a közbeszerzési eljárás lezárásától, illetve szerződéskötés esetén a szerződés teljesítésétől számított legalább 5 évig meg kell őrizni, és a selejtezhető kategóriába csak ezt követő felülvizsgálatuk eredményeképpen kerülhetnek át.

Jogorvoslati eljárás megindítása esetén az összes iratot annak jogerős lezárásáig, de legalább 5 évig kell megőrizni.

7.8. A Közbeszerzési Hatóság, az illetékes ellenőrző szervek, illetve más illetékes szervek kérésére – a Kbt-ben meghatározott határidőkkel, ha ilyenek vannak - a közbeszerzéssel kapcsolatos iratokat meg kell küldeni, és ezért a közbeszerzési eljárás dokumentációjának Ajánlatkérő részére történő átadása előtt a Tolna Megyei Önkormányzat, azt követően az Ajánlatkérő a felelős.

# 8. A gazdasági szereplőkkel történő kapcsolattartás, információadás

A gazdasági szereplőkkel az információadásra és információszerzésre irányuló kapcsolatot írásban, vagyis dokumentált módon kell tartani.

**9. Az Elektronikus Közbeszerzési Rendszerrel (a továbbiakban: EKR) kapcsolatos rendelkezések**

Az EKR-ben a Tolna Megyei Önkormányzat, mint meghatalmazott ajánlatkérő nevében superuseri jogosultsággal, eljárással kapcsolatos jogosultsággal, hozzáférési jogosultság - további személyeknek történő – adására vonatkozó jogosultsággal rendelkező személy(eke)t a Közgyűlés elnöke bízza meg.

# 10. A szabályzat hatályba lépése

10.1. Jelen szabályzat az Ajánlatkérők és a Tolna Megyei Önkormányzat általi elfogadását és aláírását követő napon lép hatályba.

10.2. A szabályzatot az Ajánlatkérők, a Tolna Megyei Önkormányzat, valamint a bevont közreműködő szakértő valamennyi, a közbeszerzési eljárásokban érintett munkatársával ismertetni kell.

Melléklet Összeférhetetlenségi nyilatkozatminta

**ZÁRADÉK**

Tolna Megyei Önkormányzata jelen egyedi közbeszerzési szabályzatot a Tolna Megyei Önkormányzat Közgyűlése a …………. Kgy. számú határozatával jóváhagyta.

**……………………., 2018. …………………..**

**……………….. …………………………..**

**Elnök Főjegyző**

Simontornya Város Önkormányzata jelen egyedi közbeszerzési szabályzatot a Simontornya Város Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

Harc Község Önkormányzata jelen egyedi közbeszerzési szabályzatot Harc Község Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

Pálfa Község Önkormányzata jelen egyedi közbeszerzési szabályzatot Pálfa Község Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

Sióagárd Községi Önkormányzata jelen egyedi közbeszerzési szabályzatot Sióagárd Község Önkormányzati Képviselő-testülete a …………. ÖKT. számú határozatával jóváhagyta.

**……………………., 2018. …………………..**

**……………….. …………………………..**

**Polgármester Jegyző**

1. sz. melléklet

**Összeférhetetlenségi nyilatkozatminta**

**NYILATKOZAT**

Alulírott ……………………..., (anyja neve: ……………….., szül. hely, idő: …………………....) ……………………………………... szám alatti lakos, …………….., mint ajánlatkérő – és a Tolna Megyei Önkormányzat – mint meghatalmazott ajánlatkérő által a „Sió-mente kerékpár turisztikai fejlesztés I. ütem” (TOP-1.2.1-15-TL1-2016-00016) tárgyú közbeszerzési eljárásokhoz” tárgyban lefolytatásra kerülő közbeszerzési eljárással kapcsolatban, mint az eljárásba bevont személy kijelentem, hogy velem szemben a közbeszerzésekről szóló 2015. évi CXLIII. törvény 25. §-ában foglalt összeférhetetlenségi körülmények nem állnak fenn, vagyis:

1./ **Képes vagyok funkcióim pártatlan és tárgyilagos gyakorlására**, különös tekintettel arra, hogy nincs semmilyen olyan gazdasági vagy más érdekem vagy az eljárásban részt vevő gazdasági szereplővel fennálló más közös érdekem, ami ezt akadályozná.

2./ **Nem veszek részt az eljárásban sem ajánlattevőként, sem részvételre jelentkezőként, sem alvállalkozóként vagy az alkalmasság igazolásában részt vevő szervezetként**.

3./ **Tudomásul veszem,** hogy amennyiben az eljárásban részt vevő ajánlattevő, részvételre jelentkező, alvállalkozók vagy az alkalmasság igazolásában részt vevő szervezet:

a) **vezető tisztségviselője vagy felügyelőbizottságának tagja**,

b) **tulajdonosa**, vagy

c) az a)-b) pont szerinti személy **közös háztartásban élő hozzátartozója vagyok**, úgy közreműködésem az eljárásban a **verseny tisztaságának sérelmét eredményezheti**.

**Kijelentem, hogy ilyen jogviszony, a piacon jelenlévő érdekelt egyik gazdasági szereplővel kapcsolatosan sem áll fenn.**

**4./ Tudomásul veszem, hogy ezek az összeférhetetlenségi okok alapján - különösen az általam megszerzett többlet-információkra tekintettel - a közbeszerzési eljárásban történő részvételem összeférhetetlenséget eredményez!**

**Amennyiben bármilyen összeférhetetlenségi ok személyemmel kapcsolatban az eljárás ideje alatt felmerül, arról az Ajánlatkérőt haladéktalanul tájékoztatom.**

**5./ Tudomásul veszem, hogy bármelyik összeférhetetlenségi ok megléte esetén az eljárásban a továbbiakban nem vehetek részt.**

6./ Az eljárás során kapott **információkat bizalmasan kezelem, az üzleti titkokat**, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna, **megőrzöm**.

Egyúttal kijelentem, hogy a fenti közbeszerzési eljárás során tudomásomra jutott információkat kizárólag az eljárásban használom fel, és a Közbeszerzésekről szóló 2015. évi CXLIII. törvény 44. §-ában meghatározott üzleti titkokat megőrzöm.

Simontornya, 20

………………….

Torma József

polgármester