**INVEST-2002. Bt.**

**Dr. Balogh Barbara**

e-mail: [dr.baloghbarbara@invest2002.hu](mailto:dr.baloghbarbara@invest2002.hu) **Tárgy:** Felhívás árajánlattételre

**Tisztelt Címzett!**

Simontornya Város Önkormányzata azcímű, **TOP\_PLUSZ-1.2.3-21-TL1-2022-00036** kódszámú pályázati felhívás keretében beruházástkíván megvalósítani. Ezen projekt kapcsán **Simontornya Város Önkormányzata nevében felkérem árajánlattételre** a **közbeszerzési eljárások lebonyolítására és** **közbeszerzési szakértői feladatok ellátására**.

**1. Az Árajánlatkérő neve, címe, képviselője és elérhetőségei**

Ajánlatkérő neve: Simontornya VárosÖnkormányzata

Ajánlatkérő címe: 7081 Simontornya, Szent István király utca 1.

Ajánlatkérő adószáma: 15733421-2-17

Képviselő személye: Torma József polgármester

Telefon/fax: 74/586-929

E-mail: [simontornya@dielnet.hu](mailto:simontornya@dielnet.hu)

**2. A projekt adatai**

A felhívás száma: **TOP\_PLUSZ-1.2.3-21-TL1**

A felhívás címe: Belterületi utak fejlesztése

Azonosítószám: TOP\_PLUSZ-1.2.3-21-TL1-2022-00036

Cím: **Simontornya, Hunyadi utca burkolatfelújítása**

Projekt tervezett költségvetése: bruttó **73.924.160**

A projekt megvalósítási időszaka: 2024. 05. 01. – 2027. 04. 30.

**3. Az elvégzendő feladatok ismertetése**

A Simontornya, Hunyadi utca burkolatfelújítása építési beruházása (kivitelezés) keretében szükséges közbeszerzési eljárás(ok) lebonyolítása, és az eljárásokkal kapcsolatos adminisztratív feladatok ellátása a közbeszerzési törvény szabályai szerint.

A nyertes ajánlattevő a tanácsadói és az eljárásokkal kapcsolatos adminisztratív feladatok ellátásának részeként a következő tevékenységek kifejtésére köteles:

a) az eljárás fajtájához igazodó felhívás(ok)nak a Megbízó által adott információk alapján történő előkészítése; a Megbízó által elfogadott felhívás(ok) megjelentetése, vagy megküldése az ajánlattevők számára (a hirdetményi díjakat a megbízási díj tartalmazza);

b) az eljárás fajtájához igazodó dokumentáció(k) jogi munkarészének a Megbízó által adott információk alapján történő elkészítése;

c) A Megbízó által megküldött észrevételek alapján a jogi dokumentáció véglegesítése, és a Megbízó által átadott szakmai (műszaki és pénzügyi) részek felhasználásával a végleges és teljes dokumentáció(k) elkészítése, az elkészült dokumentációk árusítása az ajánlattevők (jelentkezők) részére;

d) az eljárás során a beérkező ajánlattevői (jelentkezői) kérdések fogadása, az ezzel kapcsolatos adminisztrációs teendők ellátása;

e) a kérdésekre történő közbeszerzés-jogi természetű válaszok elkészítésében való közreműködés, véleményezése; a Megbízott által elfogadott válaszoknak az eljárásban részt vevő valamennyi ajánlattevő (jelentkező) részére történő megküldése;

f) az eljárási cselekmények adminisztrálása, bontási, eredményhirdetési, tárgyalásos eljárás esetén a tárgyalási jegyzőkönyv vezetése, és a szükséges egyéb kapcsolódó okiratok megszerkesztése;

g) a beérkezett ajánlatok (jelentkezések) jogi kiértékelésében való közreműködés, ennek keretében javaslat készítése a Megbízó részére az esetleges közbeszerzés - jogi természetű hiánypótlásokra;

h) a hiánypótlások megküldése az eljárásban résztvevők (ajánlattevők, jelentkezők) részére;

i) a beérkezett hiánypótlások kiértékelése alapján döntés előkészítő, közbeszerzés - jogi szakvélemény összeállítása;

j) a Megbízó eljárást előkészítő, illetve értékelő-döntéshozó ülésén (a közbeszerzés jogi kérdések tisztázásához), a beérkezett anyagok bontása során, valamint - tárgyalásos eljárás esetén - ajánlattevőkkel történő tárgyaláson való személyes részvétel biztosítása;

k) a közbeszerzési eljárást lezáró döntés alapján a nyertes ajánlattevővel kötendő szerződés tervezetének elkészítése;

l) a közbeszerzés utóellenőrzési folyamatának lebonyolítása.

**4. Az alkalmassági feltételek**

Szakmai alkalmasság feltételei

Alkalmatlan az ajánlattevő, amennyiben nem rendelkezik legalább 1 fő, a szerződés teljesítésébe bevonni kívánt felelős akkreditált közbeszerzési szaktanácsadó (FAKSZ) jogosultsággal rendelkező szakemberrel, vagy a FAKSZ jogosultság megszerzéséhez szükséges feltételekkel rendelkező szakemberrel.

Igazolási mód: Az Ajánlattevő ajánlatában nevezze meg az általa a szerződés teljesítésébe bevonni kívánt szakembert. Amennyiben a szakember már rendelkezik FAKSZ jogosultsággal, adja meg a lajstromszámát. Ajánlatkérő ezen adatok alapján a szakember regisztrációjának meglétét ellenőrzi a Közbeszerzési Hatóság által vezetett felelős akkreditált közbeszerzési szaktanácsadók névjegyzékéből.

(http://www.kozbeszerzes.hu/tevekenysegek/faksz/)

Nem vehet részt az eljárásban Ajánlattevőként, Kapacitás nyújtóként vagy Alvállalkozóként, aki végelszámolás, csődeljárás, vagy felszámolás alatt áll, illetve 6 hónapot meghaladó köztartozása van.

Igazolási mód: Az Ajánlattevő ajánlatában nyilatkozzon a kizáró okokról. Ajánlatkérő a nyilatkozatban foglaltakat közhiteles nyilvántartásokban ellenőrzi.

Az ajánlatot kérjük a mellékelt **ajánlati sablonon** megadni

**5. Az ajánlat benyújtásának helye és ideje:**

Árajánlat leadásának határideje: **2025. január 17.**

Árajánlat leadás módja: E-mail és posta

Árajánlat leadás címe: [simontornya@dielnet.hu](mailto:simontornya@dielnet.hu)

7081 Simontornya, Szent István király utca 1

Az ajánlatot írásban **1 eredeti példányban** a megadott határidőig cégszerűen aláírva kérjük eljutatni.

Az Ajánlattevőnek a teljes feladat ellátására vonatkozó nettó ajánlati árat kell megjelölnie, de fel kell tüntetni az Áfa tartalmat, és a bruttó árat is. A megajánlott ajánlati árat egy összegben kell meghatározni, nem fogadható el százalékos vagy óradíjas megajánlás.

Az ajánlatban szereplő megajánlott ajánlati árnak rögzített árnak kell lennie, vagyis az Ajánlattevő semmilyen formában és semmilyen hivatkozással sem tehet változó árat tartalmazó ajánlatot.

Az ajánlati árnak minden felmerülő költséget tartalmaznia kell. A díj megfizetésére, a teljesítésigazolással benyújtott számla ellenében kerül sor 15 napos fizetési határidővel.

**6. Az ajánlati kötöttség időtartama**

Az Ajánlattevő ajánlati kötöttsége az ajánlattételi határidő lejártával kezdődik és legalább 30 napig tart.

**7. Az ajánlattal szembeni tartalmi és formai követelmények**

Az ajánlatnak tartalmaznia kell az alábbiakat:

* az ajánlatkérő nevét, székhelyét és az ajánlatadó nevét, székhelyét, telefonszámát, nyilatkozattételre jogosult képviselőjének nevét, telefonszámát, cég esetén adószámát.
* a pályázat címét, kódszámát,
* az elvégzendő feladat definícióját,
* a feladatra vonatkozó tételes nettó, és bruttó árat, az összesen nettó és bruttó árat,
* az ajánlat érvényességi idejét,

**Az ajánlatnak tartalmaznia kell az** **Ajánlattevő jogilag kötelező nyilatkozatát**:

* az Ajánlati felhívásban foglalt feltételek elfogadására,
* a kért ellenszolgáltatás összegére,
* és a kizáró okokra vonatkozóan.

Az Ajánlattevő köteles az ajánlati felhívásban megfogalmazott feladatok esetében mindenre kiterjedőajánlatot tenni.

Amennyiben az Ajánlattevő elmulasztotta valamely nyilatkozat megtételét, ennek pótlására fel lehet szólítani. Az ismételt mulasztás az eljárásból történő kizárást vonhatja maga után.

**8. Az ajánlattételi felhívás mellékletei**

1. sz. melléklet: Árajánlat sablon

Közreműködését előre is köszönöm!

Simontornya, 2025. 01. 08.

Kelt: Simontornya, 2025. január 8.

Tisztelettel:

……………………………………

Torma József

polgármester