Előterjesztés

Simontornya Város Önkormányzatának Képviselő-testülete **2025. február 24.-i ülésének** egyebek napirendi pontjához: „ Komposztáló telep üzemeltetési költségeinek elszámolása”

Tisztelt Testületi Tagok!

2024.04.29. óta üzemelteti a Simontornyai Városüzemeltetési Kft. a Komposztáló telepet, ahol zöld és inert hulladék átvételét és feldolgozását végezzük.

Mivel ilyen tevékenységet még nem végeztünk, sokat kellett kísérleteznünk, hogy hogy tudjuk a komposztálás előkészítő munkáit minél hatékonyabban végezni. A darálást, a prizma építést és bontást, már viszonylag gyorsan meg tudjuk oldani, viszont a rostálási tevékenység idejét, érdemben csak minimálisan sikerült csökkentenünk.

November óta próbálunk összerakni egy anyagot, ami átfogó, tiszta képet ad a Komposztáló Telep működésről. Több elszámolási variációt vettünk alapul, de végül arra jutottunk, hogy a legtisztább képet a tevékenység során keletkezett költségek és bevételek szembeállítása mutatja.

Szeretnénk, ha a képviselő testület áttanulmányozná az anyagot, és meghatározna egy végleges elszámolási módot a keletkező üzemeltetési költségek megtérítésére.

Szerintünk, célszerű lenne ha a havonta tárgyalná a Testület és a Pénzügyi Bizottság a Simontornyai Városüzemeltetési Kft. elszámolását a komposztáló teleppel kapcsolatban, mert ha bármi probléma adódna, így gyorsabban tudunk rá reagálni.

Mellékelten küldöm az összesítő táblázatokat, a bevételekről, kiadásokról, valamint a térítés mentes beszállításokról!

Simontornya, 2025. 02. 21.

Tisztelettel:

Pásztor Krisztián